
Iborum  in  ventriculo  diffofutionem 
multis  modis  non  minus  levari  at¬ 
que  adiuvari ,  quam  interturbari 
fubinde  ac  retardari  pofie ,  res  eft 
usque  adeo  manifefta  &  fide  obfer- 
vadonum,  incredibili  numero  in  eo¬ 
rum  monumentis,  qui  de  vi&us  ra¬ 
tione  aliquid  litteris  confignatum  excuderunt,  pas- 
fim  obviarum,  teftata,  ut  illud  neminem  facile  cre¬ 
diderim  dubitaturum,  qui  vel  a  limine,  ut  aiunt, 
medicam  artem  (alutaverit.  Quo  nomine ,  inau- 
gurale  quoddam  fipecimen  profe&uum  in  medica 
(cientia  meorum  publice  daturus,  operae  pretium 
ego  mihi  vifus  fum  facturus,  ifta,  quae  alimentorum 
digeftioni  ufui  atque  emolumento ,  aut  contra  impe¬ 
dimento  ac  detrimento  efie  deprehenduntur,  fi  his¬ 
ce  plagulis  illuftriore  quapiam  declaratione  omni¬ 
um  oculis  &  mentibus  contemplanda  fubiicerem. 

A  a  Ne 

Ne  vero  iftos  terminos,  qui  in  Differtationis  noftrac 
inferi ptione  leguntur,  inexplanatos  praetermittam, 
fed  flati  m  in  ipfo  operis  aggrediendi  limine  often- 
dam,  quae  ipfis  haereat  notio,  eos  compendio  ita 
definitos  trado.  Adiumentum  mihi  hoc  loco  dici¬ 
tur  omne  id,  quod  expeditioris  &  facilioris  inge* 
florum  in  ftomacho  folutionis  comple&itur  ratio¬ 
nem  :  impedimentum  vero  mihi  denotat  illud  omne, 
quod  comprehendit  rationem  difficilioris  eorum  in 
ventriculo  concoctionis.  Ipfa  vero  alimentorum 
concoStio  eft  illa  eorum  mutatio,  qua  in  ventriculi  ca¬ 
vo  in  albicantem  quendam  alibilem  convertuntur  fuc- 
cum ,  in  annexo  inteftino  duodeno  ulterius  perfici eti- 
dum,  chvli  nomine  fatis  cognitum. 

$.  II. 

Verum  enim  vero  quum  cognitu  &  perfpe- 
£tu  difficillimum  fit,  quemadmodum  conco&ioni 
quaedam  adminiculo  aut  noxae  &  praepedimento 
efie  queant ,  nifi  ipfum  digejtionis  negotium  fatis 
fpeftatum  fit  &  cognitum,  ex  ufu  utique  erit  nec 
ab  inftituto  alienum,  prius  paucis  expedire,  quo¬ 
modo  efculenta  &  quibus  adiumends  in  animali  cu¬ 
lina  coquantur  ,  inque  laudabilem  chylum  immu¬ 
tentur,  quam  ad  reliqua  progredimur  exponenda. 
At  vero  quum  nec  horum  facilis  fit  &  diftin&a  co¬ 
gnitio,  nifi  ipfa  illa  organa,  quibus  eiusmodi  cibo¬ 
rum  foludo  peragitur,  ante  cognita  fint  atque  fuffi- 
cienter  explorata;  conveniet  omnino  prius,  quoad 
eius  fieri  necefie  fuerit,  ipfius  fiomachi  fabricam 
cum  reliquis  ipfi  coniun&is  partibus.,  quae  pluri¬ 
mum 

mum  ad  negotium  conferunt,  perluftrare, 

quam  ad  ipfam  chylificationem  deveniamus  excuti¬ 
endam.  Nobis  proinde  hoc  loco  confiderandus 
veniet  ventriculus  cum  illis  circumie&is  partibus, 
quae,  praeter  ventriculum,  non  minimam  in  cibis 
digerendis  &  diflolvendis  partem  fuo  velut  iure  fibi 
vindicant,  cuiusmodi  funt  potiflime  diaphragma  & 
abdominis  mufculi ,  cum  illo  ex  inteftinis  tenuibus, 
quod  ventriculo  dubie;  adnatum  eft;  iis  quippe  fini 
noftro  convenienter  luftratis,  vix  erit  negotii  ullius 
perfpicere,  qua  ratione  comeftis  cibis  in  ftomachi 
abdito  novum  ingenium  inducatur,  &  quibus  prae- 
fertim  corporis  partibus,  fi  a  ventriculo  ipfo  difces- 
feris,  acceptum  fit  referendum.  Noli  vero  exifti- 
mare,  cunfta  ad  harum  partium  ftrufturam  fpe* 
flantia,  hoc  loco  me  minutiffime  &  fcrupulofiflime 
efie  perfcrutaturum,  fed  ea  duntaxat,  quae  maius 
indidem  deducendis  lumen  accendere  valent,  con- 
fectaturum,  ne  hic  aggerere  velle  videar,  quae  iam 
alii  funt  latius  profequuti. 

§.  m. 

Quod  proinde  ad  ipfius  ventriculi ,  figura  fua 
utricularem  fere  tibiam  referentis,  fitum  generatim 
attinet,  is  in  abdominis  cavo  admodum  oblique, 
partim  in  laevo  hypochondrio,  partim  in  epiga- 
ftrio,  fub  diaphragmate  immediate,  confpicitur  col¬ 
locatus,  hepatis  parenchymate  a  dextra  ei  adiacen- 
te,  &  lobo  fuo  anteriori  magnam  partem  ventricu¬ 
li  comple&ente,  lienis  autem  vifcere  a  finiflraad- 
flante. 

§.  IV. 

Prius  vero  quam  fpecialem  eius  politum  coti- 
fideramus,  qui  varius  effe  &  mutabilis  animadver¬ 
titur  ,  prout  inanis  &  vacuus  fuerit ,  vel  diverfa 
efculentorum  &  potulentorum  copia  refertus  at' 
que  onustus,  expediet  varias  iftas  eius  partitiones, 
quas  Anatomes  periti  ei  attribuunt,  leviter  &  h  ir«- 
gobu  heic  tantum  attingere.  Solenne  eft  diftecan- 
dorum  corporum  artis  gnaris,  ftomachum  in  binas 
extremitates ,  totidemque  Jupefficies  ac  margines 
difpefcere:  altera  eius  extremitas,  quae  conlpe&io* 
ris  eft  amplitudinis  vel  capacitatis  a)>  in  hypochon¬ 
drio  finiftro  djjLtuw  fub  diaphragmate  fita  eft,  altera, 
quae  oblique  deorfum  dextrorfumque  pergit  ad 
usque  propemodum  coftas  fpurias ,  ac  multo  eft 
anguftior ,  in  epigaftrio  occultata  delitefcente  b ). 
Pari  ratione  eidem  duas  affignare  confueverunt  fu- 
perficies ,  quarum  una  anterior  eft,  altera  vero  po- 
fterior  c J,  ventriculo  fuo  digerendi  munere  vacan¬ 
te;  eo  enim  cibis  pleno  &  didufto,  harum  fuperfi- 
cierum  longe  eft  alia  facies,  ficuti  id  liquidius  ap¬ 
parebit  ,  fi  fpecialem  eius  polituram  ,  qua  utitur, 
quum  coftionis  munia  exfequitur,  infra  trademus. 
Tandem  quoque  orae  eius,  vel  margines ,  paucis  ve¬ 
niunt  annotandi ,  quorum  alter,  qui  ventriculi  ori¬ 
ficiis,  dextro  &  finiftro,  interic&us,  &  antiquioribus 

Ana- 

4)  2?4«&,EVSTACHivsTabul.  anatora.Tabul.il,  Fig.i,&4. 
h)  tfimiow  Expoli  anatom,  de  Ia  ftrudhir.  du  corp.  hutn, 
Tom.III.  Trait.du  bas-ventr.  §.48,49. 
e)  Tbom,  bartholinvs  in  Anatom.  Tab. X, 

Anatomicis  ventriculi  dorfum  nominatus  eft,  recen- 
tioribus  hodie  curvatura minor  dicitur:  alter  vero 
margo,  qui  multo  eft  infignior ,  fpe&atior  in- 
que  oppofita  ventriculi  parte  confpicuus,  antiqui¬ 
tus  ventriculi  &  putabatur,  &  nuncupabatur  fun¬ 
dus  ;  noftra  autem  memoria  curvatura  ventriculi 
maior  u Turpari  folet.  De  ventriculi  orificiis,  velut 
fuperiori,  qUod  finiftrum  quoque,  item  a  ve¬ 
teribus  di&um  eft ,  quo  alimenta  deglutita  in  ven¬ 
triculi  cavum  deferuntur,  deque  inferiori  eiusoftio, 
quod  alias  etiam  dextrum ,  nec  non  pylorus  audit, 
per  quod  chylus,  ceteris  fordibus  adhuc  interfu- 
fus,  ventriculo  in  duodeni  compluvium  extraditur, 
nihil  hic  dici  attinet. 

§.  V. 

Perfpe&is  itaque  iftis  ftomachi  regionibus,  in 
quas  ab  Anatomes  doQiis  defcribi  allevit,  in  rem 
erit  noftram  brevi  quoque  confiderare,  quam  fpe- 
ciatim  hic  oeconomiae  animalis  promus  condus  ob¬ 
tineat  polituram.  In  fuperioribus  enim  iam  memi¬ 
ni,  ventriculi  non  femper  eandem  elfc  faciem,  led 
variam  ac  diffidentem  ,  prout  alimentorum  copia 
impletus  fuerit  deprehenfus,  aut  exhauftus  atque 
exinanitus.  Veteres  quippe  non  tantum,  led  com¬ 
plures  quoque  recentiorum  etiamnum  huius  fuq- 
runt  lentendae ,  ftomachum ,  live  cibis  confertum, 
live  inanem  ac  vacuum,  perpetuo  elle  pendulum 
eundemque  tenere  politum.  Verum  enim  vero 
wi nsl ow,  fuffragante  experienda,  qua  nihil  te- 
ftadus,  fubnixus,  in  adlpe&um  lucemque  primus 

protu* 

protulit,  ventriculi  longe  alium  efle  in  abdomine 
(itum,  ciborum  fartu  intumefcentis,  atque  eiusdem 
ingeftis  exonerati  &  digerendi  negotio  vacantis; 
propterque  ea  fuperficiem  iftam,  anterior  quae 
cieri  folet,  ventriculo  cibariis  repleto  ,  haudqua- 
quam  anteriora  fpeftare,  live  mufcuiis  abdominis 
efle  adverfam,  ut  huc  usque  plerisque  fuit  perfua- 
fum,  fed  femper  fu.  um,  verfus  diaphragma  (ibi 
incumbens,  refpicere;  altera  ftomachi  fuperficie, 
quae  vulgo  pofterior  falutari  folet,  nunquam  non 
infra  haerente  &  mefenterio  obverla.  Curvatu¬ 
ram  vero  illam  maiorem,  ventriculi  fundum  huc 
usque  falfo  creditam  &  celebratam ,  nequaquam 
fubtus  atque  in  imo  politam  efle,  ftomacho  epulis 
diftento  conclufove  aere  inflato  ;  fed  in  anteriora 
abdominis  ferri,  huiusque  mufcuiis  adverfam  atque 
applicatam  velut  contiguam  fieri  dj‘,  minori  eius¬ 
dem  curvatura,  quae  dorfum  ventriculi  plerumque 
vocari  folet,  non  fupra  collata,  fed  retrorfum  ver¬ 
tebras  dorfi  refpiciente  e ).  Quae  quum  ita  fint, 
cuivis,  curatius  diligentiusque  expenfuro,  quam 
ventriculus,  cibis  &  potionibus  onuftus  &  dilatatus, 
induit  faciem  ,  erit  ipe&atiflimum  ,  quanti  nonne 
fint  momenti  ad  ciborum  diflblutionem  promoven¬ 
dam  partes,  ventricuio  vicinae  &  proxime  circum- 

iacen- 

d)  garengeot  Splanchnol.  Part.I.Cap.VIII.  §.4 Tab. 
VII.  Iit.  A.  &Tab.X.  Iit,  A.  winslov,  Iibr,  &  com. cit, 
§.50.  &5r- 

e)  'jfUNSLow,cit.loc.§.fo  garengeot,  ibidA7.Tabul.cit, 

iacentes  atque  adeo  contiguae,  velut  incumbens  ei 
transverfum  feptum  &  abdominis  mufculi,  quibus 
tanquam  prelo  interceptus  atque  inclufus,  omni 
refpiratu,  alternis  iisque  continuis  motibus  validius, 
quam  forte  unquam  creditum  fuerit  &  perfpe- 
fclum ,  agitatur  &  ultro  citroque  urgetur.  Quae 
vero  quum  inferius  illuftriore  explicatione  Lecto¬ 
rum  oculis  fubiiciantur,  nihil  eft,  quod  iis  excuti¬ 
endis  hic  immoremur ,  verum  fatius  erit  ad  ea  de 
ventriculo  exponenda  progredi ,  quae  ad  facilio¬ 
rem  dicendorum  intelle&um  videbuntur  neceffa- 
ria. 

§.  VI. 

Quum  proinde  ventriculus  ex  varietate  mtm- 
branarum,  vaformn  &  nervorum  eleganti  fit  artifi¬ 
cio  concinnatus,  non  alienum  erit,  brevi  duntaxat 
ifta  ex  iis  perftringere  ac  tantummodo  attingere, 
quorum  non  exiguus  videtur  e  ile  ufus  ad  ciborum 
concoftionem  clarius  intelligendam.  Conftat  ve¬ 
ro  anatomes  fide,  eum  quaternis  confeftum  efle  8c 
contextum  tunicis ,  quarum  extima,  quae  membra - 
tiacea  dicitur,  nihil  aliud  eft,  nifi  peritonaei  fobo- 
les,  quae  univerfam  exteriorem  llomachi  faciem 
circumvertit.  Secunda,  quae  huic  fubiefta,  quum 
variis  villorum  mufcularium  ftratis  deprehendatur 
compafta ,  ideo  etiam  mufculofa  nominari  confue- 
vit.  Exterior  harum  fibrarum  feries  ftaminibus 
re&is  quidem,  fed  usque  adeo  exilibus  ac  tenuibus 
coagmentata  eft,  ut  vix  ac  ne  vix  quidem,  nifi  ocu¬ 
lis  confpicillo  adiuds,  fefe  offerant  conlpicienda : 

B  inte- 

interior  autem  ordo  filis  denfius  conftipatis,  atque  id¬ 
circo  confpe&ioribus,  obfervatur  coniunftus,  quae 
circuli  in  modum  ventriculi  latitudini  circumvol¬ 
vuntur.  Praeter  bina  haec  ftrata  duo  alii  inveniun¬ 
tur  fibrarum  fafciculi ,  fuperius  ftomachi  orificium 
utrobique  comple&entes,  ab  helvetio  primo 
detefti ,  qui  in  diverfas  ventriculi  plagas  diflemi- 
nantur  f),  quas  eleganter  tradit  depiftas garen- 
g  e  o  t  g) ,  quo  Le&orem  relegabimus.  Quae 
hanc  fubfequitur  tertia,  nervojhe  fertur  efle  textu¬ 
rae  h ),  vel,  ut  alii  malunt,  tendineae  i ),  cuius  vili!, 
fe  mutuo  oblique  decuflantes,  membranam  confid¬ 
unt,  prioribus  binis  tunicis  multo  ampliorem  k ). 
Tandem  ei  quarta  fubtenditur ,  villofa  adpellata, 
quae  non  tam  villis,  quam  exiguis  papillis  videtur 
obfita  l ).  Haec,  quae  intima  eft,  interiores  quos¬ 
que  ventriculi  inveftit  recelfus,  atque  innumerabi¬ 
libus  pertufa  fpefhtur  osculis  leu  poris,  qui,  vel  le¬ 
niter  compreffi,  vel  ab  interitu  animalis  cuiusdam, 
tanta  ubertate  liquorem  quendam ,  exftillafle  a 
BRvnnero  commemorantur,  ut  toties  indidem 
denuo  vel  ad  naufeam  redundaverit,  quoties  eum 

abfter-; 

fi)  VINStOvToa.  cit.§.60.  GARENGEOT  IoC„cit.  $.2J. 
g)  Ibid.  Tab.  VIII.  f.  I.  Iit.  C.  D.  &  f.  2.  H.  H. 
b)  verheyen  A  nat.  C.  H.  Tra6I.II.  Cap.X. 
f)  GARENGEOT  ibid.  36.  W  I  K  S  L  O  W  loC.  cit.  §.  64. 

k)  winu  ow  cit.  loc.  §.  66. 

l)  gareng  eot.  loc.  cit.  §.37.  &  r  v  y  s  c  in  v  i  Adver^r.  aait. 

Dec.  II.  no.  IX.  Dec.  III.  n.  X,  It.Thef,  anat.  VIII.  Affer.  IV. 

nura.  LX, 

abfterfifiet,  m )■  Latex  hic,  qui,  communi  omnium 
fere  Medicorum  confeniii ,  eiusdem  naturae  atque 
efficaciae,  cuius  faliva,  efte  perhibetur,  vulgo  fuc¬ 
etis  gafiricus ,  aliis  vero  fermentum  ventriculi  di¬ 
citur. 

§.  VII. 

De  vafis  nervisque ,  quae  per  ventriculi  mem¬ 
branas  diftribuuntur,  tenendum  eft,  cunftos  vafo- 
rum  alveos,  qui  eius  tunicas  rigant,  vel  arterias 
ede,  vel  venas,  quarum  illae  ab  arteria  potiffimum 
coeliaca  eiusque  ramis  originem  trahunt.  Corona¬ 
ria  enim  ventriculi,  ex  ipfo  coeliacae  trunco  emer¬ 
gens,  poft  ftomachum  ad  curvaturam  eius  mino¬ 
rem  afeendit,  ubi,  propagatis  ramis,  in  utrasque 
ftomaehi  fuperficies,  inque  primis  in  eius  finiftrum 
diffunditur  orificium.  Gajlrica  vero ,  quae  dextra 
feu  maior  cognominatur,  ab  hepatica  arteria  pro¬ 
germinans,  &  dextrae  ftomaehi  extremitati  infita, 
a  fe  dimittit  pyloricam  &  gaftro-  epiploicam  dextram. 
Quae  vero  ex  arteriae  coeliacae  ramo  progignitur 
laevo,  gajlrica  minor ,  vel  finijlra ,  dicta,  ad  finiftram 
ftomaehi  defertur  extremitatem,  ubi  mgajlro- epi¬ 
ploicam  definit  JiniJlram.  Hae  vero,  venarum  ven¬ 
triculi  nomine  fatis  cognitae ,  vel  ab  ipfo  trunco 
venae  portae  pullulant,  velut  gajlrica  dextra  &  ple¬ 
rumque  coronaria  ventriculi,  vel  a  ramo  fplenico, 
ut  gajlrica  finijlra,  quae  in  gaftro-  epiploicam  abit  fi- 
niftram,  quemadmodum  gaftro  -  epiploica  dextra  a 

B  2  dextra 

m)  de  lympha  &  genuino  pancrcat.  ufu,  Cap  I.  p  70.  &  Gap.  III. 

dextra  gaftrica  proficifcitur.  Cun&a  haec  vafo,  ar¬ 
teriae  cum  arteriis,  &  venae  cum  venis,  mutua  ana- 
ftomofi  inter  fe  conne&untur,  flatu  immiflo  haud 
aegre  detegenda.  Quodfi  enim  gaftricam  verbi 
caufa  dextram  inflaveris,  iucundo  fpe&aculo  conv 
peries, quomodo  aer  ex  hac  in  omnes  alias,  velutga- 
uricam  laevam, gaflxo  epiploicas  &  coronariam,  illi- 
co  transferatur.  Quamprimum  ad  ventriculi  tuni¬ 
cas  pertigerint, in  innumerabiles  abeunt  propagines, 
femper  exiliores,  quae  denuo  in  longe  teneriores 
fefe  explicant  fur  culos,  qui,  perforata  tunica  exti¬ 
ma  ,  in  elegans  quoddam  vafculofum  rete  confun¬ 
duntur,  exteriori  tunicae  mufcularis  fuperficiei  in¬ 
textum  n ]),  ex  quo  reti  innumeri  alii  multo  fubti- 
liores  exferuntur  ramufculi,  qui  ftmiiiter,  traiefta 
mufculari  tunica ,  in  furculos  dividuntur  multo 
minutiores  ,  qui  pariter  inter  fe  mutuo  implicati, 
novum  confingunt  reticulum,  priori  reti  longe  te¬ 
nerius,  exteriori  nerveae  tunicae  faciei  usque  qua¬ 
que  obdu&um  o ) ,  quod  willisio  locum  feciffe 
videtur  ad  peculiarem  tunicam  mjcukfam  ventri¬ 
culo  affingendam.  Ex  hoc  reticulato  vaforum 
opere  ifti  enafci  videntur  tenuiores  canaliculi,  quos 
in  tunica  ftomachi  villofa  exiguis  oftiolis ,  feu  poris, 
terminari  fupra  diferte  perhibui.  Sunt,  qui  aliis 
perfuafum  eunt,  ventriculum  incredibili  glandula¬ 
rum  miliarium  abundantia  efle  oblitum,  quas  villo- 

fae 

n)  wikilow  Libr.&Toni, «1.5.74,  gakengeot, cod. libi. 

&  cap  §  jf. 

9)  wiHJiowibiA 

fac  ac  nerveae  tunicis  fingunt  interieras  e  fle :  ve¬ 
rum  enim  vero  rvyschivs,  qui  teftis  nobis  eft 
focupletillimus,  omni  afleveratione  confirmat,  eius- 
modi  glandulas  nihil  aliud  efle,  nifi  arteriolas  conti¬ 
nuatas,  in  ventriculi  cavum  dehi Icentes  p ) :  quo- 
cum  &  brvnnervs  concinit,  ingenue  profitens 
ac  prae  fe  ferens,  nondum  fuifle  libi  datum  huius- 
modi  glandulas  in  homine  confpicere,  feque  vere¬ 
ri,  ne,  quibus  eas  humano  in  ventriculo  perqui¬ 
rendi  &  perveftigandi  animus  eflet ,  nodum  in  fcir- 
po  quaerant  q).  Tandem  nobis  quoque  vaforum 
fic  diftorum  brevium  non  fuiflet  oblivifcendum,  us 
quae  ab  arteria  &  vena  fplenica  ad  ventriculi  fini- 
ftram  pertingunt  extremitatem:  at  vero,  quum, 
quid  inde  utilitatis  ad  praeiens  inftitutum  reditu¬ 
rum  fit ,  non  perfpiciam ,  ea  confulto  tacitus  prae¬ 
teribo. 

$.  vm. 

Illud  quoque  nobis  non  negligendum  vide¬ 
tur,  ventriculum  complures  fatisque  fpe&abiles 
nervoru?n  ramos  a  pari  vago  mutuari,  qui  fenfim 
pedetentimque  in  ramulos  explicati  minores  atque 
adeo  minimos,  miris  modis  inter  fe  connexos,  retis 
in  modum  implicantur,  ex  quo  abundantiffimi  alii 
furculi  orti,  partim  tunicis  ventriculi  mufculari  & 
nerveae  de  motu  &  fenfu  profpiciunt,  partim  in  pa¬ 
pillas,  quibus  interior  ftomachi  facies  oblita  eft,  ab¬ 
eunt  nervea$,fubvillofb  ftomachi  involucro  abfcon- 

B  3  ditas, 

p)  Eoilh  «nat.  problem.  XI.  &  Thefaar.  anat.  VI.  affer.  I.  No,  33. 
f)  libr,  cit.  Cap.  VII,  pag.  70, 

ditas ,  quae  ventriculo  famis  fenfum  conciliant. 
Cave  autem  credas ,  oftavam  nervorum  coniuga- 
tionem  in  ventriculo  terminari ,  dvrs^la,  docente* 
unam  alteramve  ab  ea  propaginem,  deorfum  per¬ 
gentem  ,  cum  aliis  ramulis,  a  gangliis  nervi  inter* 
coftalis  fuperioris  femilunaribus  ipfoque  plexu  me- 
fenterico  fuperiori  provenientibus,  focietatem  co¬ 
pulare  r\  ex  quo  coniugio  deinde  varii  progignun¬ 
tur  plexus,  ad  iecur,  fplenem  &  utrosque  renes 
contendentes. 

$.  IX. 

Perluftrata  igitur  ventriculi  ftru&ura,  quan¬ 
tum  id  nobis  fuit  permitium,  ex  ufu  edam  erit  ifta 
brevi  percurrere  adminicula,  quibus  ftomachi  vis 
atque  efficacitas  chylum  ex  acceptis  alimentis  exte¬ 
rere,  ac  deinde  in  confine  duodenum  detrudere  va¬ 
leat,  quidque  porro  alibili  huic  liquido  ifthic  eveni¬ 
at,  cum  ab  ipfo  inteftinOjtum  maxime  a  bile  &  pan¬ 
creatis  humore  in  eius  compluvium  emanantibus. 
Profefto  tam  variae  tamque  inter  le  diffidentes  Me¬ 
dicorum,  de  coftionis  negotio,  iam  inde  ab  Hip¬ 
pocratis  temporibus  ad  usque  noftram  me¬ 
moriam  ,  fuerunt  opiniones ,  ut  Herculeos  ille  la¬ 
bores  mihi  obiturus  videatur,  cun&as,  quae  animis 
ipforum  infederunt,  expoliturus;  cuius  rei  ratio 
mihi  vix  alia  videtur  ulia,  quam  quod  uni  eique  fo- 
litariae  acceptum  tulerint  caufae,  quod  tamen  com¬ 
pluribus  caufis  fociis,  confociata  vi  agentibus ,  in- 
que  unum  eundemque  effeftum  conlpirantibus, 

fuiflet 

*•)  w  t ns lo  w  Lib,  &  Tocn.  cit,  §.  139,  &  feqq. 

fuiflet  vindicandum.  Documentum  huius  nobis 
prifca  fitvetuftas,  quae,  ventriculum  duobus  (an¬ 
guineis  vifceribus,  velut  lieni  atque  iecinori,  efle  in- 
terie&um,  huiusque  lobo  anteriori  feu  minori  ma¬ 
gna  ex  parte  contegi  &  foveri  s J,  animadvertens, 
fibi  habuit  perfuafum,  alimenta  in  ventriculo  calo¬ 
ris  beneficio  perinde  folvi,  atque  alia  cruda  cuius¬ 
cunque  generis  cibaria  in  cacabo  feu  olla,  fubiefto 
igne,  decoquuntur,  propterque  ea  folum  calorem, 
non  dico  praecipuam ,  fed  unicam  concoftionis  cau- 
fam  habuerunt;  hinc,  praeter  Medicinae  paren¬ 
tem,  Hippocratem,  galenvs  ventriculum 
cum  lebete,  cui,  ignis  loco,  iecinoris  focus  eflet  lub- 
ditus,  comparavit.  Alii,utLisTERVs, nonnullo¬ 
rum  ex  veteribus  placita  ample&entes,  cibos  in  fto- 
macho  fola  putrefa&ione  in  lafteum  liquorem  mu¬ 
tari,  finxerunt.  Quidam,  chemicae  artis  amore  ca¬ 
pti  &  occaecati,  in  quorum  numero  inprimis  hel- 
montivs  eft  referendus,  folius  fermentationis 
vi  &  efficacia  digeftionis  negotium  expediri  ftatue- 
runt.  Haud  pauci  potiffime  recentiorum  opinati 
funt,  efculentorum  in  ventre  ntyw  folo  collifu  & 
attritu  abfolvi ,  quae  fententia  eft  pitcarnii  & 
he  c  qvE  t  i ,  quibus  nec  ipfe  morgagnvs  ab- 
lufifie  videtur.  Etenim  quum  in  avibus  quibus¬ 
dam  atque  alitibus,  (quarum  ventriculus  eft  admo¬ 
dum  torofus,velutique  binis  robuftis  mufculis  con 
ftru&us,  fabrica  ab  humano  ftomacho  plurimum 
diffidens,)  lapillos  iftos,quos  ex  induftria  granis  fru¬ 
menti 

3)  evstachiv*  Tab.  cit.  Tab.II.  Fig.I.  Iit, i, i. 

menti  utique  extenuandis  &  conterendis  fele&os 
devorarunt,  deprehenderint  aliquantulum  mutatos 
forteque  detritos,  ftatim  inde  e  decide  videntur,  ci¬ 
borum  diffolutionem  vel  in  humano  ventre  eodem 
modo,  atque  in  volucrium  ingluvie  &  ventriculo, 
perfici.  Verum  enim  vero  qua  ratione  huiusmodi 
argumentationem,  ventriculo  humano  parum  fimi- 
iitudinis  eum  avium  habente,  fuftentaturi  fint  ac  tui¬ 
turi,  ipfi  viderint. 

§,  X. 

Quod  vero  ad  illum,  quo  ventriculus  cum  in- 
teftinisFruitur,  motum, perijlaltims  qui  vocatur,  in 
alternante  membranarum  ventriculi  contra&ione 
&  fubfequente  relaxatione  confidentem,  attinet, 
ipla  dv To-pte  in  animalibus  vivis, eo  fine  apertis,  lucu¬ 
lenter  oftendit,  hunc  ventriculi  motum  oppido  in¬ 
ertem  ede  &  languidum,  nec  ad  cibos  commolen¬ 
dos  fufficientem.  Id  quod  etiam  planiflimis  verbis 
wiN  SLOw  facit  tedatum  t) ,  dilerte  Icribcns,  ali¬ 
mentorum  in  ventre  digeftionem  partim  liquore 
gadrico ,  continenter  e  villofa  tunica  dediilante  at¬ 
que  ingedis  fele  intrudente,  partim  perpetuo  ido 
contraflorio  &  relaxatorio  tunicae  ventriculi  mu- 
fculofae  motu  perfici,  cuius  tamen  in  hominibus  na¬ 
turaliter  tanta  e  flet  infirmitas,  tantus  languor,  ut 
omnino  nihil  fuppeditaret  ciborum  conco&ioni  fo- 
lummodo  peragendae,  nili  perpetuis  iflis  alternis¬ 
que  agitationibus  transverfi  fepti  &  abdominis  mu- 
fculorum  adiuvaretur.  Ab  eo  nec  boer  ha  a- 

vxvs 

t )  loc.  cit.  Tom,  III.  Traite  du  bas- ventre,  §.  gi, 

vivs  diflendt,  fimiliter  contendens,  humanum  fto* 
machum  mufcularibus  fibris  usque  adeo  tenuibus 
efle  inftructum ,  ut  illae  attritfts  vires,  quas  in  con¬ 
tenta  exercet,  neutiquam  folae  iftis  comminuendis 
inque  chylum  convertendis  fufficere  valeant  «Ji 
quocum,  praeter  complures  alios, etiam  facit  brvn- 
nervs  x). 

§.  XI. 

Miflis  igitur  diverfis  illis  opinionibus,  quibus 
DoEtorum  animi  de  caufa  conco&ionis  effe&rice 
imbuti  funt,  noftri  officii  erit  velut  compendio  ex¬ 
pedire,  cujnam  caufae  nos  illud  negotium  affera¬ 
mus?  Supra  iam  haud  obfcure  tradidi,  illud  per¬ 
peram  uni  folitariae  attribui  caufae,  verum  pluri¬ 
bus  concurrentibus  caufis ,  coniun&os  efficaciae 
atque  operae  fuae  nervos  in  unum  communemque 
effectum  intendentibus,  verius  efle  aflignandum; 
tametfi  haud  equidem  abnuam ,  earum  alii  prae 
aliis  priores  &  primas  in  cibis  recludendis  &  dige¬ 
rendis  omnino  efle  deferendas.  Quo  igitur  liqui¬ 
dius  appareat  exftetque,  quaenam  caufae  in  hunc 
cenfum  conferendae  veniant ,  non  abs  re  erit  eas 
nominarim  hic,  quanta  maxima  poterit  brevitate, 
in  medium  proferre.  Nulli  idcirco  dubitamus  fuc - 
co  gq/irico  &  falivae  primas  in  hoc  xvhoTfoifotws  ne¬ 
gotio  concedere,  quippe  qui,  brvnnero  au- 
ttore  y ),  abundanter  aflidue  in  ciborum  recepta- 

C  culo 

u)  Pratle&ion.  acad.  in  fua*  Inftitut.  §  LXXXII,  &LXXXIV. 
x)  Diatjib.  de  lympha  &  ufu  pancreat.  Cap.IV, 
j)  libr.cit,  Cap.I,  p.70.  &Cap.V,  p.  89  90. 

culo  fcatet,  &  ad  quasque  contentorum  particulas, 
vel  penitiffimas  permanat.  Neque  didentium  a 
nobis  complures  alii  confummatae  eruditionis  & 
magni  nominis  fcriptores  z ),  commemoratis  liqui¬ 
dis  praecipuam  ad  cibos  folvendos  virtutem  tribu¬ 
entes.  Qua  autem  ratione  hi  latices,  ad  fermen- 
tationem  expeditiffimi  &  promptiffimi ,  alimento¬ 
rum  maffae  eiusmodi  inteftinum  motum  concitare 
valeant,  quum  id  altius  fit  patentiusque,  quam  ut 
tam  anguftis  paginis  pro  eo,  ut  convenit,  prodi  que¬ 
at,  data  opera  iis  explicandis  fuperledebimus.  Se¬ 
cundum  a  menftruo  hoc  univerlali  microcofmico 
locum  non  tam  periftalticus  ventriculi  motus,  ut  qui 
exiguarum  eft  virium,  quam  alt-erni  diaphragmatis , 
quod  luperiori  ventris  fuperficiei  toties  dpea-w  inni¬ 
titur,  quoties  infui  contractionem  agitur,  abdomi¬ 
nis  mufiulorum  motus, occupant,  utpote  qui,  infigni- 
ori&lpe£tatiori  ftomachi  curvaturae  pariter  alterne 
appreffi  illifive,  aliquam  vim  inferunt,  ea  nunc  va¬ 
lide  urgendo  &  retrudendo ,  nunc  fuperficie  ven¬ 
triculi  inferiore ,  inteftinorum  comprefforum  in¬ 
terventu  ,  furfum  adigendo  atque  impellendo. 
Aequa  quippe  animi  lance  verum  ventriculi  poli¬ 
tum,  quo  in  abdomine  utitur,  penfitaturo,  erit  fpe- 
ftatilfimum,  non  aliter  polle  fieri,  quam  quod  fto- 
machus  diCtis  modo  partibus ,  velut  torculari  vel 

prelo 

2)  Frid,  HOFfMANHvs  Medie.  rat,  fyftera.  Tom.  I.  Libr.  I. 
Sed.  I.  Cap.IV.  §.  VI.  VIII.  XI.  XIII. XX.  WEPFERvsde 
Cicut.  aquat.  Cap,  VIII,  bqerhaave  libr.  dt,  §.  LXVI. 
LXXV1I.  &  LXXVIII, 


de  a  dium  enti  s  impedimentis  Concoctionis  a  timentor,  19 

prelo  cuidam,  inclufus,  fingulis  momentis  alterne, 
modo  a  diaphragmate,  modo  a  mufculis  abdomh 
nis,  comprimatur  &  huc  atque  illuc  urgeatur. 
Quomodo  autem  iugi  hac  &  continua  ventris  agi¬ 
tatione  ingeftorum  particulis  alius  femper  fitus,  ni¬ 
xus  &  renixus  ac  mutuus  attritus  conciliari,  ficque 
earum  diflolutio  maturari  poffit,  quum  tam  fit  per- 
fpicuum,  ut,  vel  me  tacente,  oculis  velut  iudicari 
queat,  confulto  hic  praetermittemus. 

§.  XII. 

Reliqua ,  quae  his  fuccedunt ,  concoftionis 
fubfidia,  nobis  nunc  itidem  leviter  transeunda  & 
tantummodo  perftringenda ,  funt  ip(e  aer,  cum  in 
ipfis  efculentis  &  potulentis,  tum  maxime  in  laliva 
&  gaftrico  latice  occultatus,  ut  &  calor  ilte  natura¬ 
lis,  quo  ventriculus  perpetuo  fovetur.  Salivam 
pariter  ac  ventriculi  fermentum  aere  abundare,  us¬ 
que  eo  clarum  ell  &  quam  plurimis  deprehenfum 
experimentis,  ut  illud  dubitari  nefas  foret:  fpumo- 
fa  eius  indoles,  vel  nudis  oculis  <|via,  ei  hoc  dubi¬ 
taturo  efie  pollet  luculento  argumento.  Verum 
enim  vero  aer  hic  fibi  relictus  parum  atque  adeo 
nihil  videtur  effecturus,  nifi  ad  illum  caloris  vis 
accederet.  Quantum  enim  caloris  efficacia  ad  ae¬ 
ra  demutandum  valeat,  phyficis  experimentis  ab¬ 
unde  eft  compertum.  Quum  itaque  Itomachus 
duobus  fanguineis  vifceribus  fit  interie£tus,  lieni 
&  hepati,  quod  pollerius  minori  fuo  lobo  ventri¬ 
culi  maximam  partem  ample&itur,  nemo  inficias 
iverit,  quin  ventriculo  ab  iis  inque  primis  ieciho- 

'  X’  re, 

re, blandus  calor  perpetuo  fuffundatur.  Ergo  aer, 
in  ventriculo  conclufus  &  afliduo  calore  fotus,  ra* 
refeens  expanditur,  qui  ita  elementorum  particulas 
cohaerentes,  hoc  pacto  fenfim  fenfimque  a  fui  vin* 
culis  laxatas ,  disiunget  &  dirimet.  Quemadmo¬ 
dum  enim  generatim  non  fane  ulli  mixto,  fermen* 
tationi  aut  putrefa&ioni  obnoxio ,  ullus  inteftinus 
&  diflblutorius  induci  poteft  motus ,  nifi  accedat 
caloris  cuiusdam  efficacitas;  ita  quoque  nec  cibis* 
in  ventris  cavo  reconditis,  huiusmodi  interior  par¬ 
tium  minimarum  agitatio  unquam  induci  poterit, 
nifi  blando  fotu  fuftineantur :  calor  enim  eft  quafi 
aeris  inclufi  flabellum ,  quo  hic  fufflatus  atque  ex- 
panfus  liquida  quaelibet  impellit,  in  alimentorum 
poros  adigit  &  concitatiori  interno  motu  ciet  agi- 
tatque,  unde  haud  mirum  eft,ficuti  omnis  fermen* 
tatio  &  putrefactio  calore  adiuvatur,  ciborum  et¬ 
iam  in  ventriculo  diflolutionem  ab  eodem  infigni* 
ter  augeri  a). 

:  $.  XIII. 

Caufis  illis ,  haftenus  enumeratis,  quas  parti¬ 
um  alimentorum  compagem  diflolvere  docui,  aliae 
infuper  a  rei  medicae  cultoribus  adnumsrari  folent, 
velut  ciborum  reliquiae,  quae  ex  praevia  &  priore 
digeftione  intra  ventriculi  rugas  refedifle  putantur 
&  remorando  acriores  redditae  fuifle,  ut  quae,  & 
mgzxKfN  au&iorem  ventriculo,  &  intenfiorem  ipfis 

cibis 

a)  Frid.  hoffmannvs  Libr.  &  Cap. cit.  §. XIV. XV.  &  XVI. 

BOERHAAVE,libr.cit.§.  LXIX.  hallervi  Coramem.  in 

boeahaavi  PraelcS.  at*d.  not,  6.  &  7,  in  §,  LXX  VIII. 

ei  bis  motum  fermentativum ,  arceflcre  produntur, 
Aft  quum  veritati  non  confentaneum  fit,  tan- 
tam  huius  refidui  efie  virtutem  atque  efficaciam, 
quanta  de  eo  praedicatur;  illud  caufarum  numero, 
quae  digeftionem  exfequuntur ,  habere  dubitavi, 
quandoquidem  in  comperto  eft,  vel  iis  hominibus, 
qui  matutina  tempora  calidis  infufis,  velut  herbae 
fic  diftae  Thee,  largius  forbillandis  confumunt, 
(quo  eiusmodi  reliquiae  diluuntur  atque  e  ventri¬ 
culo  penitus  eluuntur,)  nihilo  fecius  ingeftorum 
concoftionem  quam  optime  procedere ,  id  quod 
longe  aliter  iisdem  eveniat,  necefle  eft,  fi  comme¬ 
moratae  reliquiae  tantum  ad  cibos  expeditius  con¬ 
coquendos  afferrent  momentum.  Ecce  igitur  tibi 
hic  ea,  quarum  partes  in  cibis  recludendis  &  difiol- 
vendis  praecipuae  funt,  brevius  quidem  explicata, 
quam  tanta  res  pofcit,fcopo  tamen  noftro  fufficien* 
tia.  Neque  ullius  mihi  fuiffet  negotii,  paucis  indica¬ 
re,  quomodo  fuum  quaeque  caufa  conferat  fymbo* 
lum  ad  comeftorum  in  ventre  refoludonem,  fi  mihi 
tempus  faltem  fuppeteret  ad  omnia,  quae  pene  in¬ 
numerabilia  funt,  fufius  perfequenda ;  verum  eius 
anguftia  mihi  aurem  vellicat,  atque  imperat,  ut  re^ 
liquorum,  quae  dicenda  fuperfunt,  memor  fim. 

§.  XIV. 

Prius  vero  quam  ad  ea  ipfa,  quae  chylifica- 
tioni  fubvenire  aut  moram  atque  impedimentum 
quoddam  iniicere  valent ,  progrediamur  ulterius 
exfequenda,  haud  iniucundum  fore  autumem,  nec 
inftitutioni  noftrae  alienum,  expendere  vel  illam 

C  3  motus 

motus  intefiini  fpeciem ,  quae  epulis  in  animali  cu¬ 
lina  ufu  evenit ,  &  qui  ex  iis  eiusmodi  la&efcens 
fuccus ,  %vA.S  nomine  fatis  notus ,  elici  queat :  fer- 
mentatione ,  an  putrefa&ione ,  an  vero  motu  utri- 
usque  contingat  ?  Sunt  enim ,  quibus  perfuafum 
fuit,  alimentorum  compagem  fola  fermentatione 
diffolui :  aliis  contra  idem  merae  putrefa&ioni  in 
acceptum  referentibus.  At  vero  iufte  aeftimanti- 
bus  ingenium  iftorum  ,  quae  hominum  generi  in 
Cibo  efie  folent,  ftatim  liquebit,  ea  neque  fola  fer¬ 
mentatione  ,  neque  mera  putredine  ,  (ed  intejiino 
quodam  motu ,  ex  utrisque  hisce  velut  conftante, 
diUblvi.  Vulgaris  quippe  eft  notitiae,  mortales  & 
vegetabilibus  ,  &  animantium  carnibus  vefei :  illa 
vero,  fi  a  paucis  quibusdam  difcefleris,  quae  con¬ 
tritae  vaporem  exfpirant  usque  adeo  acrem,  ut  na¬ 
res  feriat,  faciatqueut  oculi  exftillent  b J,fuae  ipfius 
naturae  commifla,  fua  fponte  acefcunt  inque  fer- 
mentationem  abeunt;  hae  autem,  quae  ex  laniena 
vel  macello  petuntur,  fibi  reli&a ,  fuopte  ingenio 
femper  computrefcunt,  non  (ane  unquam  vero  fer- 
mentefeunt.  Quid  ergo  naturae  rei  efi:  convenien¬ 
tius,  quid  fanae  rationi  magis  confentaneum,  quam 
quod  tam  diverfae  &  diflidentis  inter  fe  indolis  ali¬ 
menta,  fi  in  ventriculo  comminuta,  falivali  latice 
fuba&a,  liquore  gaftrico  aflidue  permadefa&a,  po¬ 
tulentis  perfufa,  calore  moderato  &  iufto  iugiter 
fota,  aere,  ventriculi  parietibus  usquequaque  coer¬ 
cito, 

t)  boerhaavivs  Element.  Chem. Tom.II.  Proc.XXXlII, n. i. 
&  lifar.  cic.  Fercneotauhiftor.  nutu.  5.  pag,  147, 

eito,  omnibusque  momentis  miris  ac  multis  modis 
variato,  impulfa,  comprelfa,  citatiorique  inteftino 
motu  agitata,  alternante  ventricuii  ipfius  motu  in¬ 
ter  fe  collifa  &  contrita,  circumjacentium  ftomacho 
partium  motu  longe  validiori,  itidem  continenter 
reciprocante,  concuffa  atque  inter  fe  agitata,  haere¬ 
ant  conclufa,  fuam  quaeque  fequutura  fint  natu¬ 
ram,  cui  extra  corpus  fuiflent  obfequuta,  hoceft, 
vegetantia  coacefcent,  animalium  vero  carnes  im- 
putrefcent?  Qua  quidem  ratione  nemini  non  latis 
iam  fore  arbitror  perfpicuum,  neque  folius 

fermentationis ,  neque  nudae  putrefaffcionis  ope 
perpetrari,  verum  utris  que  y  in  unam  eandemque 
expeditionem  confentientibus,  effe  attribuendam. 
Quo  nomine  boerhaavivs  etiam  haud  temere 
eos  obiurgat,qui  fermentationi  chemicae  in  hoc  co¬ 
quendi  negotio  non  funt  ullum  relifturi  locum  c )' 
ficut  invicem  vel  illi  videntur  reprehendendi ,  qui 
fermentationem  quidem  fufcipientes,fociam  tamen 
putredinis  in  cibis  recludendis  operam  omnino  ne¬ 
gant,  quae  tamen  utique  etiam  fe  in  huius  negotii 
focietatem  offerre  fummis  Viris  reffce  ftatuitur  d), 

§.  XV.  - 

At  vero  tempus  me  admonere  videtur, ut  sec 
de  illo  dicere  praetermittam ,  quo  pa£to  illae  cibo¬ 
rum  nexu  cxfolutae  particulae,  alibili  fueco  gene¬ 
rando  aptae  atque  idoneae,  in  la&efcentes  conftan- 
ter&  perpetuo  globulos  coalefcant,  quum  tamen 

viftus, 

i)  Libr.cit.  §.LXXVJ.  hoffmannvj Libr, & Cap. cit, §  XII. 

.  d)  boerhaaviv» jbid. 

viEfcus ,  quo  homines  utuntur,  tanta  tamque  mira¬ 
bilis  fit  varietas  &  diverfitas?  Enim  vero  vel  hoc 
enodare  mihi  foret  expedidlfimum,  nifi  periculum 
foret,  ne  fermo  meus  longius,  quam  mihi  confti- 
tutum  eft,  in  eiusmodi  rebus,  quarum  facilis  eft 
explicatio ,  provehatur.  Nemo  enim,  opinor,  qui 
medicae  arti  vacaverit,  usque  adeo  chemiae  infcius 
erit  ac  rudis,  quin  ignoret,  eiusmodi  candidum  fem- 
per  generari  colorem ,  partibus  quibusdam  oleofis 
connubium  ineuntibus  arEfcilfimum  cum  aquofis 
moleculis :  nihil  ideo  dubii  eft,  quin  vel  chylo  idem 
eveniat.  Verum  enim  vero  quum  diEtae  partes, 
ex  quibus  chylofus  conftat  latex,  tam  disiunEtae  8c 
diverfae  efle  perfpiciantur  indolis  &  naturae ,  ut, 
quantumvis  coniunEfae  inter  fe  &  copulatae,  nihilo 
tamen  minus  expeditiflime,  aliae  cum  aliis,  divor¬ 
tium  faciant:  coniunEHo  ifta  adeo  laxa  ipfis  minus 
erit  diuturna,  nifi  iisdem  hisce  corpufculis  eiusmo¬ 
di  vincula  iniiciantur,  quibus  femel  apta  &  conne¬ 
xa  inter  fe  arEtius  continentur.  Hincque  cuilibet 
haud  oblcure  patebit,  quid  fit  caulae,  cur  la&e- 
fcenti  huiusmodi  fucco ,  tot  concurrentibus  inque 
communem  omnium  effcEtum  confendentibus  cau- 
fis,  in  ventriculo  ex  alimentis  elicito,  exculTo  atque 
indidem  in  duodenum  pauladm  delato,  ifthic  alii 
humores,  velut  bilis  &  pancreatica  lympha  cum  li¬ 
quido,  in  huius  inteftini  parietibus  ex  glandulis 
Brunnerianis  fcatente ,  fenfim  adfundantur  atque 
permifceantur,  quo  videlicet  oleolae  chyli  partes, 
aquofis  eiusdem  permixtae,  coniunEtae  &  copula¬ 
tae, 

t&e,  arbiori  nexu  colligentur  interque  (e  conne- 
ftantur.  Eft  quippe  horum  humorum ,  velut  bilis 
&  pancreatici  laticis,  ficut  (alivae  &  gaftricae  lym¬ 
phae,  oleofas  partes  aquofis  fociabiles  reddere  &  fa¬ 
cile  mifeibiles,  quippe  quorum  efficacia  a  faponis 
cuiuspiam  virtute  admodum  nihil  abludit.  Quae 
an  elementis  alcalinis,  quae  hisce  animalibus  liqui¬ 
dis  intermixtae  cenfentur;  an  vero  contra  acidis, ut 
aliorum  fert  opinio,  adferibenda  veniat  &  tribuen¬ 
da?  neque  meum  eft  hoc  loco  perquirere,  neque 
temporis  brevitas, cuius  mihi  ratio  habendaeft,  per¬ 
mittit. 

$.  XVI. 

Cognitis  itaque  iis  ac  noftro  (copo  convenien¬ 
ter  perfpebis,  a  quibus  maxima  univerfae  y\iK'mod\- 
<rec m  pendent  momenta,  ifta  nunc  quoque  nobis  ve¬ 
niunt  excutienda,  quae  ventriculo,  epularum  farra¬ 
gine  repleto,  inque  iis  conterendis,  commolendis  ac 
digerendis  occupato,  auxilium  quoddam  opemque 
ferre, iicque  concoquendi  onus  allevare,  aut  e  con¬ 
traria  parte  varia  impedimenta  adferre  ac  plurimum 
negotii  faceflere  valent.  Id  quod  quum  utrumque 
perpluribus  modis  ufu  venire  queat,  nihil  commis- 
furi  deprehenfione  quapiam  dignum  nobis  vide¬ 
mur,  (i  cunba,  ut  rem  compendii  faciamus,  quae 
concobioni  prodefle  aut  officere  feu  nocere  que¬ 
unt,  in  binas  duntaxat  clajjes  digeramus  ,  quarum 
altera  complebitur  quaecunque  ingefta,  non  efcu- 
lenta  modo  &  potulenta,  verum  ea  quoque,  quae 
mortalibus  nec  elui, nec  potui  ede  folenncuiusmodi 

ipfe  aer  eft,  &  fumus  tabaci,  quem  noftra  aetas  in 
deliciis  habere  confuevit :  altera  vero  iftas  corporis 
partes  motrices  comprehendit,  quae  cibis  d i (Tol ven¬ 
dis  vel  immediate,  ut  ipfe  ventriculus  &  intefiim  te • 
nuia,  vel  mediate,  (icut  diaphragma  &  abdotninis  mu • 
fculi,  inferviunt.  Cunfcta,quae  ciborum  digeftioni 
iubinde  auxilio  e(Te  vel  praepedimento  confpiciun- 
tur,  fatis  belle  &  commode  his  caufarum  bigis  con¬ 
tineri  pofle,  cuivis  promptiffimum  erit  cognofee- 
re,  univerfum  digerendi  negotium  curatius  expen- 
luro. 

§.  XVII. 

Quod  proinde  ad  ipfa  ingefta  attinet ,  ea  vel 
quantitate,  vel  qualitate,  vel  modo  ifto,  quo  capiun¬ 
tur,  ftomacho  coquendi  laborem  expeditiorem  ac 
faciliorem,  vel  moleftiorem  difficilioremque  redde¬ 
re  poliunt.  Solidae  vero  &  moventes  corporis  par¬ 
tes,  quae  nutrimenta  vel  fuo  complexu  d^ws  coer¬ 
cent  continentque,  ut  ipfe  ventriculus  ,  vel  huic 
circumjacentes  fefe  communis  laboris  focias  adiun- 
gunt,  velut  diaphragma  &  abdominis  mufculi,  iti¬ 
dem  ciborum  diflolutionem  vel  adiuvare,  vel  prae¬ 
pedire  &  retardare  poflunt,  prout  iuftis  moderatis- 
que  motibus,  vel  vehementioribus  &  aequo  conci¬ 
tatioribus,  vel  denique  languidioribus  iufto  &  fe- 
gni oribus,  fuerint  agitatae.  Ante  vero  quam  ad 
lingula  fuo  quaeque  ordine  explicanda  ingredior,  a 
me  puto  praemoneri  oportere,  ea,  quae  hoc  loco  de 
digeftionis  negotio  promptius  aut  tardius  expedi¬ 
endo  in  medium  adducuntur,  neque  omnium  ho¬ 
minum 

minum  efte,  neque  aetatum,  neque  regionum  feu 
climatum ;  verum  femper  ad  cuiuslibet  individui 
naturam ,  vires ,  vivendi  ritum  ,  temperamentum, 
confuetudinem,aliasque  plures  vitae  &  fani  tatis  con¬ 
ditiones  efte  diligentius  exigenda  atque  aeftimanda. 
Vulgari  quippe  experientia  abunde  conftat,  quae 
nonnullis  (aluberrima  obfervantur,  ea  in  aliis,  ipfo- 
rum  infuetis,  haud  infolenter  &  raro  fumme  noxia 
atque  infaluberrima  deprehendi.  Sic  repenuntur, 
qui  vario  epularum  genere ,  &  acidarum,  &  dulci-, 
um  fefe  ingurgitant,  fine  ullo  fubfequente  initatis 
fuae  difpendio;  id  quod  tamen  aliis,  huiusmodi  ci¬ 
borum  farraginis  infolentibus,  omnino  magnam  ia- 
Q:uram  &  fan itatis  detrimentum  afferret.  Neque 
defunt,  confueti  ventrem  tanta  ciborum  vi  ac  mole 
in  dies  fine  ulla  noxa  ita  replere  atque  obruere,  ut 
inflata  inde  ilia  ipfis  videantur  ruptum  iri;  quod  fi 
quis  alius,  parciori  quotidiano  viftu  adfuetus,  imi¬ 
tari  conaretur,  non  foret  ullum  dubium,  quin  ma¬ 
xima  valetudinis  fuae  damna  effet  indidem  fa&urus. 
Et  quis  ignoraret,  efte,  qui  vini  fpiritus  hauftu  us¬ 
que  adeo  dele&antur,  vitam  ut  fibi  quoque  putent 
acerbam,  nifi  quotidie  eo  ad  fatietatem  expleantur; 
aliis  contra,  quos  huius  potus  taedium  ceperit,  vel 
parum  eiusdeguftantibus,  ftatim  indidem  complu¬ 
ra  ventriculi  &  digeftionis  detrimenta  faepicule 
perfentientibus.  Quid  ?  quod  cuine  incompertum 
iit,  quot  quantaque  nonne  alimentorum  diiToiven-  ' 
dorum  negotio  tabaci  abufus  adferat  damna,  omni¬ 
um  praecipue  fi  ftatim  a  prandio  vel  coena  eius  fu- 
<  D  2  mus 

mus  ore  hauritur  idque  in  dies?  nihilo  tamen  mi¬ 
nus  funt,  qui  tam  inexplebili  eius  flagrant  cupidita¬ 
te,  ut  ne  una  quidem  diei  hora,  nifi  Forte  illud  tem¬ 
poris  momentum,  quod  prandio  impendatur,  ex¬ 
ceperis,  ab  eius  ufu  conquiefcant ,  vix  ullo  neque 
famis,  neque  codtionis  incommodo  ipfis  inde  ena- 
fcente.  Et  profe&o  poflem  omnino  magnam  fi  mi¬ 
lium  exemplorum  vim&  copiam,  quae  liquido  ar¬ 
guunt,  quanti  interfit,  ut  vitae  generis,  confuetu- 
dinis,  aetatis,  regionum,  &c.  habeatur  ratio,  recen- 
fere,  nifi  maiora  ifta  &  potiora,  quae  habemus  ex¬ 
plananda,  mihi  gratam  brevitatem  commendarent: 
quare  ad  propofitum  progrediar. 

§.  XVIII. 

Quod  ad  ciborum  copiam  attinet,  a  qua  omni¬ 
no,  fi  modum  exceflerit,  plurimae  &  graviffimae 
noxae  ventri  eiusque  in  alimenta  a&ioni  oriri  pos- 
funt,  quemadmodum  contra  ab  eadem, fi  intra  mo¬ 
dum  fiat,  digeftioni  permulta  utique  &  maxima  ve¬ 
niunt  emolumenta :  unicuique,  vel  mediocriter 
duntaxat  falutaris  doftrinae  do£to,  in  proclivi  erit 
iudicare,  nutrimentorum  attenuationem  atque  im¬ 
mutationem  ventriculo  longe  felicius  velutque  fub 
manu  efle  fuccelfuram,  modica  &  iufta  iftorum  co¬ 
pia  fi  fuerit  ei  tradita  coquenda  &  conficienda,quam 
fi  immodica  epularum  multitudine  ad  usque  naufe- 
am  referciatur.  Quodfi  enim  tantum  cibi  &  po¬ 
tionis  ventri  ingeritur,  quantum  commode  capere, 
interiori  auQjori  motu  agitare  fuisque  viribus  fubi- 
gere  valet,  nihil  fanc  quicquam  dubii  eft,  quin,  fi 

nihil 

nihil  praepedimenti  ei  obiiciatur,  fuum  munus  rite 
fit  exequuturus,  ex  iisdemque  bonae  notae  chylum 
eliciturus:  quam  primum  vero  ftomachus  vi  &  mo¬ 
le  alimentorum  maiore,  quam  pro  virium  eius  mo¬ 
dulo,  obrutus  fuerit  &  oneratus,  nihil  quoqtie  cer¬ 
tius  efle  poteft,  quam  quod  ea  cruda,  inco&a  atque 
irrefoluta  in  eius  interioribus  rei  i  dia,  ipfum  ventri¬ 
culum  nimis  diftendendo,  premendo,  aggravando, 
acerbiffimis  incommodis  &  detrimentis  fint  affediu- 
ra.  Namque,  ventriculo  nimia  ingeftorum  uber¬ 
tate  praegravato  velutque  oppreflb,  eius  parietes  a 
nutrimentis  extumefeentibus  ut  praeter  modum  di¬ 
ducantur  &quaquaverfum  distendantur,  eftnecefle: 
mufculares  proinde  carnofi  involucri  fibrae,  hac 
ratione  extenfiores,  quam  ut  in  rugas  contrahi  que¬ 
ant,  fadlae,  robore  &  tono  luo  evertuntur;  hinc 
cundlantius  languidiusque ,  quam  necefle  eft ,  in  ci¬ 
bos  agunt  diflblvendos,  qui  hoc  padto  fegnius  lenti- 
usque,quam  expedita  eorum  diflblutio  poftulat,  in¬ 
ter  fe  agitati  &  contriti,  non  latis  recluduntur,  fed 
crudi  atque  incodli  manent.  Hinc  a  nimia  ventri¬ 
culi  atque  immoderata  diftenfione  concodtioni  pri¬ 
ma  veniat  labes,  oportet. 

§.  XIX. 

Verum  enim  vero  praeter  hanc  calamitatem, 
quam  codtio  ab  alimentis  abundantius  devoratis  ac¬ 
cipit,  vel  illa,  quae  maioris  eft  momenti,  nobis  venit 
probe  annotanda,  quae  ipfius  gaftrici  liquoris  pro¬ 
ventui  officit  atque  impedimenta  iniicit.  Nimia 
quippe  ifta  fartura,  qua  ventriculus  intumefeit,  mi- 

rum quantum  eius  membranas,  quibus  vafa  omnis 
generis  innumero  numero  intexta  confpiciuntur, 
diducens,  ipfi  libero  atque  expedito  languinis  per 
ftomachi  tubulos  progreflui  moram  infert  atque 
obicem  fubinde  ponit.  Etenim  dum  ingeftorum 
abundantia,  ventriculi  calore  &  aeris  rarefa&i  ex- 
panfione,  in  maius  fpatium  dilatatur,  non  poteft  non 
vim  in  ventris  latera  urgendo  &  premendo  exterere 
vehementiorem,unde  vaforum  alvei  ut  compriman¬ 
tur,  licque  libero  rivi  fanguinei  in  iis  curfui  mora 
atque  impedimentum  obiiciatur, omnino  necefTe  cft. 
Id  quod  quum  pari  modo  omnium  potiffime  mini¬ 
mis  illis  obtingat  canaliculis, gaftricum  fuccum  con¬ 
tinenter  in  ventriculi  cavum  exftillantibus,  nemini 
non  inde  erit  fpe&atiffimum ,  futurum  efTe,  ut  illud 
menftruum,  cuius  praecipuae  in  cibis  diflolvendis 
partes  funt,  ventriculo,  maximo  digeftionis  difpen- 
dio ,  fubducatur  atque  adeo  auferatur.  Videas  er¬ 
go  alteram  rationem,  priore  multo  potiorem,quam 
ob  rem  ciborum  digeftio  ia&uram  faciat,  ventricu¬ 
lo  ingeftis  cumulatius,  quam  pro  neceffitate,  imple¬ 
to.  Et  fi  qua  etiam  huius  liquidi  copia  nihilo  mi¬ 
nus  ex  eiusmodi  tubulis  conniventibus  in  ventris  ca¬ 
vum  deftillaret,  tantilla  tamen  erit,  ut  ingeftis  diffol- 
vendis  haudquaquam  fuppeditet,  quum  tamen  ab 
eo  maximum  conco&ionis  pendeat  momentum. 

§.  XX. 

Accedit  tandem  &  illud,  minime  nobis  diffimu- 
Iandum ,  quod  ftomachus,  tanto  ciborum  cumulo 
atque  onere  degravatus  inque  omnes  plagas  diften- 
'  .  tus, 

tus,  diaphragmatis  &  mufculorum  abdominis  moti¬ 
bus  maximo  fit  impedimento,  quo  minus  libere  ac¬ 
cedere  &  ventriculum  alternis  concuffibus  pro  eo, 
ut  necefie  eft,  agitare  atque  movere  queant,  quae 
fecundarum  tamen  a  gaftrico  liquore  partium  efle, 
in  cibis  demutandis,  fiipra  iam  tradidi.  Tertiam  fi 
proinde  requiras  rationem ,  cur  alimentorum  nimia 
copia  conco£tioni  noxae  fit  &  detrimento,  eam  hic 
itidem  habeto  brevius  quidem,  quam  tanta  res  dici 
poftulat,  fcopo  tamen  noftro  fufficienter  explica¬ 
tam.  Quae  igitur  quum  ita  fint,  nemini  amplius  fo¬ 
re  dubium  mihi  perfuadeo.quin  hocpa&o  ex  inge- 
ftis  craftus,  crudus,  feculcntus  &  compluribus  im¬ 
puritatibus  inquinatus  chylus,  multorum  morbo¬ 
rum  foecundiffimus  procreator  fit  nafciturus.  Quo 
nomine  etiam  videas,  quam  peffime  cum  iis  morta¬ 
libus  agatur,  qui  modum  ciborum  capiendorum  te¬ 
nere  nefciunt,  fed  iis  ad  naufeam  fefe  ingurgitare 
confueverunt.  Quemadmodum  enim,  plavto 
auftore,  omnia  nimia  nitnium  exhibent  hominibus 
negotium  ex fe:  ita  quoque  ubertas  nutrimentorum 
nimia,  nimis  multum  negotii  ventriculo  faceflere, 
iam  Viris  do&rina  &  (cientia  artis  medicae  principi¬ 
bus  cognita  eft  &  comperta.  Quae  vero,  quanta 
quamque  acerbiffima  a  ciborum  nimietate  identi¬ 
dem  ad  totam  animalem  oeconomiam  redundare  fo- 
leant  mala,  quum  id  longius  latiusque  pateat,  quam 
ut,  ea  tam  anguftis  plagulis  includere,  a  nobis  po- 
ftulari  poflit,  dedita  opera  hic  filentio  tranfimus, 
praefertim  quum  ex  iis,  quae  in  fuperioribus  de  ven¬ 
triculi 

triculi  nexu ,  quem  cum  pferisque  abdominis  ner¬ 
vorum  plexibus  per  coniugationem  o&avam  habet, 
relata  leguntur,  cognitionis  fit  facillimae. 

§.  XXI. 

Cognito  itaque  &  perfpe&o,  qua  ratione  coti- 
co£io  nutrimentorum  quantitate  damna  faciat  & 
detrimenta,  fi  homines  ei  modum  ftatuere  non  no¬ 
runt,  operae  etiam  pretium  erit  paucis  expedire, 
quid  fecundi  vel  adverfi  ventriculo,  concoquendi 
occupationibus  implicito ,  ex  qualitate  alimentorum 
fubinde  evenire  foleat?  Sicuti  enim  vel  iufta&  con¬ 
veniens  ,  aut  intemperata  atque  abundans  ciborum 
copia  digeftionis  negotio,  vel  bono,  vel  malo,  efie 
animadvertitur:  ita  quoque  eorundem  indoles  & 
natura,  prout  ventriculo  conco&u  fuerint  faciliora 
vel  difficiliora,  grata  acceptaque,  vel  ingrata  &  mo- 
lefta,  aliove  modo  onerofa  ac  ftomachi  virtute  con- 
co&rice  inexfuperabilia ,  coftioni  fubinde  itidem 
vel  adiumento  ,  vel  impedimento  atque  oneri  efie 
cognofcicur.  Antequam  vero  de  iis  commodis  at¬ 
que  incommodis, quae  homines  ex  alimentorum  in¬ 
genio  bono  vel  malo  capere  folent,  dicere  aggredior, 
convenit  meminifie,  nihil  usque  adeo  certi  de  efcu- 
lentorum  falubritate  &  infalubritate  flatui  pofle, 
quin  faepius  exceptionem  patiatur.  Quocirca  iam 
in  fuperioribus  praenunciandum  efie  exiftimavi,  ea, 
fi  falubria  fint  ferenda  vel  infalubria,  nequaquam  in¬ 
terno  fuae  virtutis  pondere  penlanda  elfe  &  diiudi- 
canda;  verum  nunquam  non  a  viribus  ventriculi, 
vitae  genere ,  confuetudinis  ratione,  aetatum  flexu 

aliisque  huiusmodi  conditionibus  aeftimanda.  Sunt 
enim,  qui  in  dies  fere  omni  ciborum  &  potulento¬ 
rum  varietate  vorandi  cupiditatem  fuam  fadant  at¬ 
que  explent,  quibus  tamen  femper  fatis  bene  eft; 
aliis,  eorum  confuetudinem  imitaturis,  haud  levia 
inde  mala  vel  certe  ianitatis  fuae  fibi  incommoda  ar- 
ceflentibus.  Etenim  quae  ab  aliis,  quorum  vivendi 
genus  &  confuetudo  id  fert,  quam  facillime  optime- 
que  digeruntur  &  concoquuntur,  ea  e  contrario 
aliis,  huiusmodi  cfcarum  &  potionum  infuetis,  plu¬ 
rimum  perfaepe  mali  &  detrimenti  conflare  folent, 
ut  proinde  ufitatum  illud  &  tritum  proverbium, 
duo  cum  faciunt  idem,  noti  eft  idem,  fit  hoc  cafu  veris- 
fimum. 


§.  XXH. 

In  cenfu  itaque  eorum,  quae  deglutita  ventri¬ 
culo  plurimum  negotii  exhibent  nec  digeftu  facilia 
funt,  merito  veniunt  referenda  omnia  ifta  edulia, 
quorum  tam  eft  firma,  compa£la&  tenax  in  fuismi- 
nimis  aggregatis  particulis  cohaefio,  ut,  quantumvis 
praevia  mafticatione  quam  minutiffime  fuerint  di- 
vifa,  nihilo  tamen  fecius  haud  infolenter  vix  ac  ne 
vix  quidem  a  fuo  mutuo  complexu  &  nexu  fefe  di¬ 
velli  ac  feparari  patiantur ;  cuiusmodi  plerumque 
efle  deprehenduntur  omnia  carnium  genera,  ab  ani¬ 
mantibus  praefertim  annofioribus  petitarum, &fale 
conditarum,  vel  etiam  fumo  induratarum ;  nec  non 
complures  varii  generis  pifces ,  fimili  ratione  lalfu- 
gine  conditi,  vel  torrefa&i;  ut  &  multa  alia,  ex  ole¬ 
rum  penu  deprompta,  quae  vifcidam  quandam  mu- 

E  cagi- 

caginem ,  cui  multus  aer  haeret  ar&iffime  inclufus 
velutque  irretitus,  in  fua  mixtione  alunt,  velut  cu¬ 
cumeres,  cucurbitae,  braffica  capitata,  variae  cram¬ 
bes  fpecies,  rapa,  paftinacae  aliaque  huius  generis 
oleracea ;  item  ufitatiora  legumina,  ut  fabae  fuillae, 
phafeoli,  lentes,  pila,  milium ,  oryza,  &  plura  huius 
fortis  alia  vegetabilia  ,  quibus  ex  la£ticiniis  caleus 
potiffimum  videtur  adnumerandus.  Quorum  omni¬ 
um  id  eft  ingenii ,  ut  in  ventriculum,  cuius  infuper 
vires  quomodocunque  iam  attritae,  infra&ae  ac  de¬ 
bilitatae  funt, delata,  non  modo  diutius  iufto  ineo 
commorentur,  fed  multum  quoque  negotii  eius  tu¬ 
nicis  conflent.  Quod  enim  ad  fallamenta  ifta  aut 
fumo  inarefa&a  attinet,  eorum  mihi  eo  impeditior 
videtur  elfe  ac  difficilior  digeftio,  quod  omne  hu- 
midum  feu  liquidum,  cuius  tamen  fumma  eft  ad 
omnem  inteftinum,vel,  fi  mavis,  fermentantem  mo¬ 
tum  neceffitas,  fale  ifto,  quo  largiffime  adfperfa  fue¬ 
re,  aut  fumi  calore,  ex  eorum  poris  omnino  fuit  ab- 
forptum  &  fugatum  ;  quapropter  edam  nemini  mi¬ 
rum  videbitur,  eiusmodi  carnes  vel  pifces,  ablato 
iam  omni  omnino  humido ,  quo  ante  condituram 
vel  ficcadonem  fcatebant,  paulatim  collapfos  in  mo¬ 
lem  adeo  parvam  ac  priftina  multo  minorem  con¬ 
trahi;  eo  autem  i pfo  eorum  meatus  feu  poros  iti¬ 
dem  reddi  longe  anguftiores,  per  fe  iam  facile  cuili¬ 
bet  patet.  Qua  quidem  ratione  nunc  haud  erit  ar¬ 
duum  perfpicere ,  quam  ob  caufam  horum  falito- 
rum  vel  infumatorumdiflblutio  longe  aegrius,quam 
aliorum,  quae  hominibus  in  cibo  funt,  procedat. 

§.  XXIII. 

Quo  igitur  clarior  horum  fit  intelleQus,  ex¬ 
pendere  iuvat ,  qua  via  ventris  parietes  ingefta  dis* 
lolutum  eant.  E  fuperioribus  condat,  ventriculum, 
diaphragmatis  &mufculorum  abdominis  asionibus 
perpetuo  adiutum,  alternis  contrahi  ac  deinde  rur- 
fus  relaxari.  Eius  ergo  latera  perpetuo  idque  al¬ 
terne  in  contenta  alimenta  agunt  eademque  leniori¬ 
bus  motibus,  cient.  At  vero  adfunt  quoque  calor, 
aer,  laliva,  liquor  gaftricus  atque  exforpta  potulen¬ 
ta.  Calor  proinde  expandit  aerem ,  qui  maius  fpa- 
tium  occupare  intendens,  in  ventriculi  parietes  niti¬ 
tur:  hi  vero,  lingulis  momentis,  nova  vi  &  virtute 
per  nervos  donati,  &  a  circumpofitis  partibus  adiu- 
ti,  in  rarefa&um  reagunt  aerem ,  eum  comprimen¬ 
do  inque  minus  fpatium  cogendo.  Aer  itaque  hac 
ratione  usquequaque  compreflus,  vi  paulo  concita¬ 
tiore  in  commemorata  nititur  liquida,  ea  in  alimen¬ 
torum  poros  leu  meatus  1’enfim  pedetendmque  adi¬ 
gendo  atque  adurgendo:  Sed  aer  hic,  relaxato  ven¬ 
triculo,  rurlus  caloris  vi  rarefcens  atque  expanfus, 
a  ftomachi  parietibus ,  denuo  inter  le  propius  acce- 
cedentibus,  fimiliter  atque  ante  ad  minus  volumen 
redigitur.  Quae  alternans  aeris  dilatatio  &  com* 
preffio  quum  toties  continuetur,  quoties  nutrimen¬ 
ta  in  ventriculo  continentur,  liquido  perfpici  pote¬ 
rit,  efle  utique  futurum,  ut  ciborum  moleculae, 
perpetuo  ifto  impetu ,  quem  ab  aere  &  folventibus 
liquidis  fuftinent^enfim  fendmque  fuis  compedibus 
exfolvantur ,  maxime  quum  inteftino  etiam  huic 

motui  afliduus  ille  harum  particularum  attritus  mu¬ 
tuus  &  collifus  fubfidio  veniat.  Manifeftum  itaque 
nunc  erit,  quare  non  fermentum  modo,  fed aeris 
quoque  &  caloris  acceffus,  quemadmodum  genera- 
tim  ad  intimam  quamcunque  diffolutionem,  ita  et¬ 
iam  ad  alimentorum  digeftionem  requiratur.  Nec 
obfcurum  quoque  indidem  erit ,  quare  tardior  fit 
difficiliorque  carnium  ac  pifcium  falitorum  vel  infu¬ 
matorum  co&io, quoniam  fton  exhaufti  folum  omni 
liquido,  fed  ipfi  etiam  pori  multo  anguftiores,  unde 
falivalibus  liquidis  ad  interiores  quosque  eorum  re- 
ceflus  non  ita  facilis  patet  aditus.  Si  vero  caufam 
fcifciteris,  quare  olera  ifta ,  quorum  paulo  ante  me¬ 
mini,  concoftioni  fubinde  fint  impedimento?  eam 
illico  invenies,  confideraturus  illam,  quae  eorum  in- 
eft  mixtioni,  imaginem,  aeris  pleniflimam,  quae  ven¬ 
triculi  fibras  non  laxiores  folum  reddit,  fed  etiam 
copiofiflimorum  flatuum  proventui  viam  fternit,qui 
dein  ventriculum  miris  modis,  inftar  follis,  inflantes, 
digeftioni  utique  magnam  afferunt  ia&uram. 

$.  XXIV. 

Neque  numero  eorum,  quae  qualitate  fua  vi¬ 
tium  digeftioni  affricare  valent ,  ea  eximenda  funt 
alibilia,  quae  valde  pinguia  funt,  maxime  fi  ventri¬ 
culo  committantur,  cui  vitale  robur  imminutum, vel 
omnino  fra&um  eft,  ubi  tum,  fuo  ipfius  ingenio  re- 
Ii£fca,  rancefcendo  flavum  vel  haud  raro  viridem  co¬ 
lorem  induunt  atque  inamarefcunt  e ).  Tametfi 
vero  etiam  ftomacho ,  cui  fatis  virium  eft,  mandan¬ 
tur 

tur  digerenda,  eius  tamen  fibras  motrices  infigniter 
laxant  ac  de  (uo  tono  deturbant,  praecipue  copio- 
fius  aequo  fi  capiantur;  quin  etiam  fi  acida,  quibus 
vegetabilium  mixtio  affluit,  fe  ipfis  aggregaverint, 
in  coagulum  abeunt,  vix,  vel  certe  difficulter  ven¬ 
triculi  viribus  folubile  f).  Tanto  autem  deterioris 
efle  ingenii  deprehenduntur,  quanto  fitu  corruptio¬ 
res  &  vetuftiores  fuerint :  unde  ut  eiusmodi  pin¬ 
guia  ventriculo  affli&iones  &  calamitates  augeant, 
omnino  eft  necefle.  Quot  enim  quamque  gravia 
ventri  inde  oriantur  mala,  quum  brevitatis  ratio  ea 
omnia  heic  recenfere  non  permittat,  confulto  mifla 
faciemus,  ne  fimus  in  iis  rebus  multi,  quas  alii  iam 
funt  latius  profequuti.  Ne  vero  tales  pinguitudi¬ 
nes,  quas  ventriculi  efficacitas  fubiugare  nequit,  in- 
co&ae  relinquantur  atque  irrefolutae,  provida  na¬ 
tura  generi  animantium  fere  omni,  praeter  falivam 
&  gaftricum  humorem,  alios  quoque  latices,  velut 
bilem  &  pancreatis  fuccum,  voluit  tributos,  quibus 
id,  quod  ventriculus  inchoatum  reliquit,  in  duode» 
ni  compluvio  conficiatur  &  abfolvatur.  Quanta 
enim  di£ti  liquores  virtute,  quam  fingulari  atque 
eximia  polleant  efficacia,  praefertim  bilis,  ad  tena¬ 
cia  quaeque  &  concreta  attenuanda,  omnium  prae- 
clariffime  boerhaavivs  tradidit  demonftra- 
tum  g).  Quantumvis  enim  gaftricus  liquor,  ficut 
univerfos  in  ventriculo  commorantes  cibos,  ita  et¬ 
iam  pinguedines,  a  fuis  vinculis,  quibus  coniunftae 

inter  fe  continebantur,  laxare  inceperit  atque  ex* 
foivere ;  tantum  tamen  abeft,  ut  eas  tam  minutiffi- 
me  diffiderit,  quantum  id  fieri  conveniat,  intimam 
cum  particulis  aqueis  focietatem  inituras ,  ut  potius 
plurimas  earum  partes  adhuc  immutatas  indiviias- 
que  reliquerit,  bili  ad  ulteriorem  perfectionem  & 
nbfolutionemin  duodeni  abditis  demum  tradendas. 
Bilis  itaque  virtuti,  quae  fapo  naturalis  eft,  potiffi- 
nium  debetur,  quod,  ut  tenacia  &  vifcida  quaeque, 
ita  etiam  concreta  pinguia ,  in  minutulas  convertat 
moleculas,  aquofis  particulis  perfacile  fociabiles, 
quas  deinde  nexu  non  ita  laxo  inter  fe  coni  ungit  & 

CODUi&t® 

§.  XXV. 

Difpiciendum  quoque  nunc  eft,  quid  utilitatis 
&  damni  digeftio  ex  alimentis  acidis  &  dulcibus  fub- 
inde  pereipiat,  fi  praecipue  largius  &  laepius  foli- 
to  ea  ingerantur.  Equidem  haud  abnuo,  homines, 
valetudinis  profperitaie  fruentes,  &  ventriculo  ro- 
bufto  inftru&os,  modico  nec  quotidiano,  (ed  inter¬ 
vallato  huiusmodi  efcarum  ufu  vix  quicquam  in¬ 
commodi  perfenti Icere,  ied  multo  magis  belliffime 
fe  habere:  quodfi  vero  quis,  cuius  ftomachus  in¬ 
ertior  eft  &ad  digerendum  fegnior,eas  continenter 
idque  crebrius,  quam  par  eft,  aflumferit,  non  fane 
dubium  eft ,  quin  plurima  nec  levis  momenti  mala, 
cum  ventriculo,  tum  fanitati  fuae  fit  arceffiturus. 
Cun&a  enim  acida ,  praefertim  auftera ,  etiamfi  ex 
folo  vegetabilium  regno  (ut  quibus  homines  dun* 
taxat  in  vi£tu  utuntur)  petita,  virtutis  funt  adftrin- 

gentis  &  coagulantis,  unde  aequo  abundantius;  & 
frequentius  exforpta,  infignem  in  primis  viis  aco¬ 
rem  progignunt,  ofcula  vaforum  excretoriorum, 
unde  gaftricus  liquor  indefinenter  emanat,  conftrin- 
gendo  coanguftant,  hocque  pa£lo  ei  vel  exitum  in¬ 
tercludunt,  vel  certe  moram  atque  impedimentum 
interponunt,  ipfumque  ventriculi  fermentum,  ut  & 
chylofum  fuccum  fpiftescere  faciunt  &  cogunt  k ): 
in  duodeno  autem  bilis  efficaciam ,  quae  tamen  in 
chylo  perficiendo  primas  fert,  valde  hebetant  atque 
obtundunt,  hacque  ratione  obftant,  quo  minus  chy¬ 
lus  perfeftus  omnibusque  fuis  numeris  expletus  ift- 
hic  generari  queat.  Quam  peffime  ergo  illi  homi¬ 
nes  fibi  fuaeque  valetudini  confulanr,  quibus  iucun- 
dus  in  cibis  acor  tantae  eft  deleStarioni,  ut  nec  aci¬ 
dorum  viflu  exfatiari  poffint,  unusquisque  ex  mo¬ 
do  diflis  luculenter  intelliget.  Quanquam  vero 
dandum  eft ,  concoffcionis  negotium  utique  abufu 
acidorum  vehementer  turbari  poffe;  fatendum  ta¬ 
men  quoque  eft,  ea,  dummodo  modice  &  tempefti- 
ve  feparatisque  temporibus  in  ufum  vocentur,  fu  a 
debita  laude  minime  effe  fraudanda  :  iis  quippe, 
qui  animantium  carnibus,  quae  perquam  pronae  & 
promptae  funt  ad  alcalefcentiam ,  quotidie  affatim 
vi&itant,  moderato  eorum  ufu  minime  interdica¬ 
tur,  quia  egregie  putredini  refiftunt,  cumque  fali- 
bus  alcalinis  volatilibus,  hoc  modo  generatis,  con- 
iunfta,  in  falem  abeunt  neutrum,  naturae  noftrae 
amiciffimum.  Neque  aliis,  quorum  maffa  fangui- 

neaalcalinis  inquinamentis  abundat,  acidorum  ufus 
iuftus  &  moderatus,  fimiiem  ob  rationem,  erit  inhi¬ 
bendus^ 

§.  XXVI. 

Perfpefh  itaque  acidorum  efficacitate,  quoad 
id  fieri  oportuerit ,  expediet  quoque  paucis  com¬ 
prehendere  iftum  efFe&um ,  qui  a  dulcibus  nutri¬ 
mentis  ciborum  cd&ioni  ufu  iubinde  venire  folet. 
Quamvis  enim  haec  prima  facie  iucunda  effe  nihil- 
que  digeftioni  alimentorum  perniciofi  habere  vide¬ 
antur,  obfervadonum  tamen  monumentis  quam- 
plurimis  eft  teftatiflimum,  nec  ea  effe  innoxia  atque 
omni  culpa  eximenda ,  potiflime  cum  corporibus 
infirmis,  &  quorum  primae  viae  ad  fpasmos  fub- 
eundos  promptiflimae  funt,  liberalius  aequo  infe¬ 
runtur.  Pleraque  enim  eorum  fua  in  mixtione  mu- 
caginem  quandam,  haud  fane  mediocrem ,  fovent 
reconditam,  quae  partium  corporis  folidarum  mo- 
trices  fibras  non  modo  vehementer  laxant  fuoque 
robore  evertunt ,  fed  ad  fermentationem  quoque 
fufeipiendam ,  foecundiffimam  flatuum  generatri¬ 
cem  ,  expeditiifima  deprehenduntur.  Nihil  ergo 
dubii  eft,  quin  ventriculo  atque  inteftinis  plura  uti¬ 
que  mala  &  turbas  fint  ingeftura,  robur  eorum  de¬ 
bilitando  infringendoque,  atque  abundantiffimorum 
flatuum  in  iisdem  proventui  velificando.  Quot  ve¬ 
ro  quantaeque  acerbitates,  quanti  cruciatus  nonne 
hac  via  diflis  partibus  adferantur,  &  quomodo  inde 
natis  flatibus  copiofiflimis  earum  concoquendi  ne- 
sotio  impedimenta  inficiantur  maxima? usque  adeo 

vulgaris  eft  notidae,  ut  operam  &  tempus  fruftra 
mihi  videar  contriturus, molemque  rerum  anteada- 
rum  citra  neceflitatem  heic  aggefturus,  uberiore 
declaratione  fi  id  profequerer.  Neque  diflimulan- 
dum  eft,  non  ab  huiusmodi  dulcibus  folum,  lar¬ 
gius  effufiusque,  quam  expedit,  aflumptis,  comme¬ 
moratis  partibus  ingentem  flatuum  copiam  &  tur¬ 
bas  concitari,  earumque  fibris  mufcularibus  id  ha¬ 
bitudinis  pofle  induci,  ut  languore  velut  torpefcant; 
fed  ipfius  quoque  ventriculi  fermenti  vim  atque  ef¬ 
ficaciam  enervari  i ).  Cuius,  ut  mea  fert  iententia, 
vix  ulla  reddi  poteft  alia  rado,  quam  quod  acidum 
illud,  quo  univerla  fcatent  dulcia,  oleofarum  parti¬ 
cularum  ( quibus  ante  ardiori  nexu  erat  copula¬ 
tum,  )  compedibus  ,  fpontanea  illa  fermentatione, 
quam  in  ventriculo  calido  fota  conceperint,  iam  ex- 
lolutum  fuique  iuris  fadum  ,  ventriculi  liquorem 
utcunque  inlpiflaverit  deque  naturali  fua  diflblvendi 
potentia  deiecerit.  Nullius  enim  eflec  negotii,  mo¬ 
do  mihi  vacaret  efle  longiori,  compluribus  experi¬ 
mentis  omnium  oculis  ifta  elementa  acida ,  quae  in 
eundis  dulcibus  vegetabilibus  cum  oleofis  particu¬ 
lis  connexa  &  concreta  reperiuntur,  hoc  loco  fub- 
iicere;  verum  brevitati  mihi  eft  ftudendum.  Quo 
edam  nomine  fuperfluum  duco,  ifta  tum  acida,  tum 
dulcia  efculenta&  potulenta,  velut  varii  generis  ace¬ 
taria,  frudus  plerosque  horaeos,  ut  mala  cydonia, 
citria,  punica,  pira,  frudus  acaciae,  mefpila,  myrdl- 
los, pruna, fraga, mora:  aut  ex  dulcium  familia  mei, 

faccharum,  faccharo  condita,  opera  piftoria,  cun&a- 
que  aliadulcis  laporis  efculenta.ut  ficus,  uvae  pallae 
&  Corinthiacae,  &c.  vel  denique  ex  potulentorum 
cenfu  varias  cerevifias,  tum  acidas,  tum  dulces,  nec 
non  innumera  vinorum  &  acidorum  aufterorum- 
que,  tum  dulcium,  genera,  mulla,  mulla  atque  innu¬ 
merabilia  eiusdem  conditionis  alia,  quae  crebrius, 
copiolius  effufiusque  devorata  atque  haufta,  conco- 
ftionis  negotium  impedire  vel  interpellare  polTunc, 
hoc  loco  omnia  nominatim  recenfere ;  perfpe&o 
enim  eo, qui  acida  aeque  ac  dulcia  generatim  primis 
viis ,  in  alimentorum  dilTolutione  occupatis,  alleva¬ 
mentum  quoddam  &  praepedimentum  noxamque 
afferre  valeant,  nec  quoque  ullius  eft  difficultatis 
fpeciatimdiiudicare,quid  a  lingulis  quibusque,  quae 
huius  funt  ingenii,  digeftioni  veniat  exfpe&andum. 

§.  XXVII. 

Iam  in  eo  erit,  ut  etiam  pauca  fubiungamus  de 
illo  modo, quo  nutrientia  identidem  deglutiri  folent, 
utpote  qui  pariter  eorum  in  ventriculo  molituram 
vel  expeditiorem,  vel  difficiliorem  reddere  valet, 
Gravilfime  proinde  illi  delinquunt, qui  cibos,  quan¬ 
tumvis  commoda  copia  captos,  raptim  tamen  atque 
avidilfime  devorant,  leu  tuburcinantur,  neglefcta 
praevia  ciborum  mafticatione,  quae  tamen  ad  facilio¬ 
rem  ciborum  in  ventriculi  alveo  fubaftionem  usque 
adeo  eft  necelfaria,  ut,  schvlzio  tefte ,  iam  Ara¬ 
bes  dixifle  feruntur,  animam  odilfe  fuam,  qui  id  fa¬ 
cit  k ),  Etenim  quum  maximum  omnis  digeftionis 

momentum  in  eo  potiffime  (itum  fit,  ut  alimenta  in 
exiguiflimas  particulas  conterantur,  deinde  gaftri- 
co  liquido  perfufa  &  macerata  in  motum  deducan¬ 
tur  inteftinum :  quisque  omni  luce  clarius  perfpi- 
ciet,efculentorum  in  ventre  diminutionem  &in  chy¬ 
lum  mutationem  multo  faciliorem  &,  ut  vere  dicam, 
dimidio  fere  efle  citiorem  futuram ,  fi  ea  prius  fue¬ 
rint  in  ore  dentibus  probe  extenuata  &  fufficienti 
falivae  copia  penitus  permixta,  quam  inftomachi 
cavitatem  deferuntur.  Vt  proinde  vel  in  hanc  ci¬ 
borum  digeftionem  haud  illepide  tritum  illud  con¬ 
veniat  : 

Dimidittm  faSti,  qui  bene  coepit ,  habet. 

Nec  obfcure  iam  indidem  pacelcet  ratio,  cur  eden¬ 
tulis,  qui  vel  mediae  funt  aetatis,  non  fatis  ex  fenten- 
tia  digerendi  negotium  procedere  foleat,  quoniam 
cibos,  neque  manfos,  neque  faliva  hume&atos  & 
fuba&os,  in  ventriculum  demittunt.  Parum  itaque 
valetudini  fuae  profpiciunt,  qui,  vel  prava  quadam 
confuetudine,  vel  vituperabili  ingluvie  &  voracita¬ 
te,  quicquid  de  cibis  in  menfa  fibi  apponitur,  maxi¬ 
ma  aviditate  deglutiunt,nec  tantum  temporis  fibi  fu- 
muntad  iftos  commanducandos,  quantum  id  fieri 
par  eft:  quia  hoc  modo  cunfta  illa  epularum  fru- 
ftula,  quae  non  praemanfa  ventris  cavo  fucceflerunt, 
neque  huius,  neque  gaftrici  laticis  vi  unquam  reclu¬ 
duntur,  fed  vel  integra  in  duodenum  exturbantur, 
vel  in  ventriculo  retinentur,  ubi  fuam  naturam  fe- 
quuta,  multis  iisque  diverfis  morbis  anfam  prae¬ 
bent.  '  j 

§.  XXVIII. 

In  hunc  cenfum  ea  quoque  nutrimenta  deferre  con¬ 
venit,  quae  ftatim  poft  praevios  vehementiores  animi 
impetus  &  commotiones,  velut  terrorem,  iram,  triftidam, 
aliasque  eius  affe£iiones,  ingeruntur,  aut,  iis  inter  pran¬ 
dendum  fubito  exortis  &  adhuc  perfeverantibus,  affa* 
munttir:  quam  violentos  enim  &  fubitaneos  ira,  qui  bre¬ 
vis  furor  fertur,  in  ventriculum  maxime,  inteftina  &  vici¬ 
num  hepar,  prae  ceteris  corporis  partibus,  faciat,  ea  tru¬ 
culentis  fpasmis  afficiendo,  ficque  periftalticum  eorum 
motum  perturbando  ac  pervertendo,  quotidianae  eft  ex¬ 
perientiae,  Idem  quoque  de  terrore  valet,  ut  qui  exor¬ 
tus,  ficut  univerfam  animalem  oeconomiam,  ita  quoque 
ventriculum  cum  inteftinis  graviffime  affligit,  folitas  eo¬ 
rum  &  naturales  aftiones  multifariam  pervertendo.  Tri- 
JlitiaevQYO  &  moeroris  acerbitates,  faepius  praefertim 
repetentes  aut  diuturnae,  ventriculi  atque  inteftinorum 
tonum  &  robur  usque  adeo  labefaflare  folent  &  percel* 
Iere,  ut  acceptas  efcas  fubiugare  inque  laudabilem  chylum 
mutare  nequeat.  Hinc  quoque  eft, cur  Uiuftr.b.m.  hoff- 
Mannvs,  nihil  etiam ,  inqui  a  t ,  perniciofius  eft ,  quam  poft 
omnes  animi  patheticas  commotiones  efculenta  aut  potulen- 
ta  capere,  vel  etiam  inter  cibum  Zf  potum,  vel  poft  eum, ani- 
mo  gravius  affici  l J.  Quum  vero  laetitiae  &  hilaritatis , 
quae  numero  affe&uum  animi  iucundorum  habentur,  fit, 
univerfis  corporis  partibus  motricibus  vitale  robur  mo¬ 
derate  augere,  ficque  liquidorum  vitalium  circuitum,  ra¬ 
tione  fanitati  conveniente,expeditiorem  reddere  &  prom¬ 
ptiorem  :  liquido  apparebit,  utique  ab  iis  alimentorum  in 

primis  viis  elaborationem  plurimum  praefidii  atque  emo¬ 
lumenti  expeflare  poffe.  At  vero  non  animi  tantum  ae¬ 
gritudines  &  perturbationes,  five  ciborum  comefturam 
praecefferint,  five  eidem  fupervenerint,  five  poft  paul- 
lo  fucceffierint,  co&ioni  alimentorum  officiunt  atque  ob- 
ftant ;  fed  omnes  quoque  graviores  curae  &  follicitudi- 
nes,  quae  animum  vehementer  angunt  &  torquent,  item 
profundae  meditationes  &  rerum  contemplationes  uni- 
verfae ,  quibus  ultra  modum  faepius  indulgetur,  itideni 
huiusmodi  funt,  ut  ventriculi  atque  inteftinorum  vim  & 
efficaciam  hebetent  &  obtundant.  Quocirca  eorum  pes- 
firna  eft  confuetudo, qui,  animo  femper  anxio  follicitoque, 
vel  cogitationibus  nimium  intento  &  meditationibus,  ad 
menfam  accedunt;  laudanda  vero  e  contraria  parte  eo- 
rum  eft,  qui,  aegritudine  ex  animo  exturbata  abie£iisque 
curis,  tranquilla  atque  otiofa  mente,  tantum  cibi  &  potio¬ 
nis  adhibent,  vires  corporis  ut  reficiantur,  non  vero  op¬ 
primantur. 

§.  xxix. 

Et  profeflo  mihi  verendum  effiet,  ne  fermo  meus 
longius  excurreret, quam  differtationis  ratio  idfert,omnia 
hic  exprompturo  impedimenta,  quae  perverfo  illo  cibo¬ 
rum  capiendorum  modo  xvKmsoifoi  haud  infolemer  obii- 
ci  queunt.  Quis  enim  nefeiat,  quoties  digefiioni/z^o 
tabaci,  [piritu  vini  aut  frumenti)  aliisque  id  genus,  immo¬ 
dice  vel  intempeftive  hauftis,  noceatur?  Sunt  enim,  qui¬ 
bus  tabaci  fumus  tantae  eft  dele£lationi,  ut  vel  totum  an¬ 
temeridianum  [tempus  eius  ufu  confumant;  aliis  contra 
ftatim  a  prandio  vel  coena  eo  utentibus.  Qui  vero  per¬ 
penderit,  quantae  fit  &  utilitatis,  &  neceffitatis,  ad  cibos 

diflolvendos,  faliva,  is  facile  cognofcet,  eorum  in  ftoma- 
cho  coituram,  dum  tanta  huius  laticis  copia  exfpuendo 
digerendis  epulis  detrahitur,  omnino  infignem  iaituram 
effe  faituram.  Pariter  quoque  ei  fatis  erit  perfpicuum, 
quare  iufto  crebriori  atque  immodico  fpir ituum  ardenti¬ 
um  ufu,  ciborum  &  appetentia,  &  digeftio  pereat, iftorum 
coagulandi  vim  curatius  expenfuro.  Quid?  quod  ip(a 
etiam  potulenta ,  vel  optima  quaeque,  velut  cunila  vina, 
varia  cerevifiarum  genera,  potus  fabarum  Coffee  &  herbae 
Thee,mulfa,mufta,& huius  conditionis  alia,  quemadmo¬ 
dum,  fi  moderate,  opportune  &  fanitati  convenienter  bi¬ 
buntur,  utique  plurimum  ad  promptiorem  ac  faciliorem 
digeffionis  fucceflum  conferunt;  ita  quoque  eum  omni¬ 
no  interpellare  &  reprimere  valent, fi  non  liberalius  mo¬ 
do  effufiusque,  vel  parcius  iufto  ac  rarius,  quam  pro  con- 
coitionis  neceffitate,  verum  quoque  fi,  nulla  habita  ratio¬ 
ne  temporis,  ordinis  vel  modi  capiendi,  hauriantur.  Quid 
enim  putes  utilitatis  ad  ciborum  digeftionem  efie  redun¬ 
daturum,  fi  iis,  a  Vulcano  adhuc  impenfe  calentibus  veluti- 
que  ferventibus,  in  menfa  aflumptis,  magni  potus  frigi- 
diflimi  hauftus  illico  interferuntur  atque  adeo  interfun¬ 
duntur;  aut  fi,  quod  longe  eft  deterius,  una,  vel,  ut  maxi¬ 
me,  altera  a  prandio  coenave  hora  exaita,  digeftione  iam 
profpere  velutique  ex  voto  procedente ,  eiusmodi  potu¬ 
lenta  gelidifiima  &  largioribus,  &  crebrioribus  bibantur 
hauftibus?  Mihi  fane  nihil  dubii  eft,  quin  concoquendi 
negotio,  abhuiusmodi  caloris  Sf  frigoris  viciflitiidine^  plu¬ 
rimum  impeditionis  atque  adeo  noxae  hoc  paito  fit  oritu- 
rum,  ficut,  experientia  loquente,  ab  omni  mutatione  fubi- 

to  alternante  utplurimum  complura  &  graviflima  oeco¬ 
nomiae  animali  nafci  mala  folent. 

§.  XXX. 

Quid?  quod  tametfi  vero  quoque  talia  potulenta 
neutiquam  frigidiftima,  fed  moderate  algida,  quin  etiam 
tepida,  cibis  deglutitis  interbibantur,  nec  tamen  eorum 
morem  probare  pofTum,  qui  fibi  perfuafum  habent,  efcu- 
lenta  a  ventriculo  non  pro  eo,  ut  conveniat,  fubigi  inque 
chylum,  omnibus  fuis  numeris  expletum,  demutari  pofle, 
nifi  inter  prandendum  coenandumve  largi  [fima  potus  co¬ 
pia  iis  una  affundatur, ideoque  hac  falfa  opinione  ac  fpe  in- 
du£ti,  eo  fe  ingurgitant  largius  &  abundantius,  quam  pro 
fiti  fedanda  &  cibis  fufficienter  diluendis  eft  necefle.  Quam 
graviter  vero  eiusmodi  homines,  qui  tanta  potulentorum 
vi  ac  mole  ventriculum  fuum  obruunt ,  in  hoc  peccent, 
quamque  parum  ftomachi  atque  inteftinorum  commodis 
&  fuae  ipfius  valetudini  inferviant,  id  argumentis  quam- 
plurimis  iisque  velut  invi&iflimis  demonftratum  dedit 
bergervs  m  J.  Ut  enim  in  univerfum  ad  quamvis  fer- 
mentationem  tanta  folummodo  liquidi  copia  neceflaria 
eft,  quanta  ad  fermentabilem  maffam  fuppeditat  ita  dilu¬ 
endam,  ut  minimae  eius  particulae  invicem  agitari,  con¬ 
fricari,  inque  longe  minutiores  atque  adeo  minutiffimas 
attenuari  queant  moleculas,  quae  deinde  aptae  inter  fe  & 
connexae  in  produ&um  illud,  ex  omni  fermentatione  ge¬ 
nerari  folitum,  concinnari  queant:  ita  quoque  ad  cibo¬ 
rum  digeftionem  tantum  humidi  duntaxat  requiritur, 
quantum  eorum  folutioni,  mutuo  attritui,  iuftae  extenua¬ 
tioni  &  concretioni  in  chylofas  moleculas  fufficit.  Quodft 

vero  tanta  alimentis  in  ventriculo  "circumfufa  eft  atque  ia* 
terfufa  potus  abundantia, non  colliforius  folum&  attrito* 
rius  eorum  tollitur  motus,  quo  minima  eorum  corpufcula 
a  fuo  mutuo  nexu  dimoventur  &  disiunguntur;  led  ipli 
quoque  ftomachi  parietes diftenti praepediuntur,  quomi¬ 
nus  cibos  contingere  &  atterere  poffint.  Confentaneum 
proinde  eft,  vim  ac  virtutem  falivae  &  gaftrici  laticis  ab 
admixtis  copiolis  potulentis  praeter  modum  dilui  &  ener* 
vari ,  innumerabiles  easque  leviores  cibariorum  particu* 
las,  quum  in  iis  flu&uent,  fubfidentibus  tantum  &  in  ven¬ 
triculi  alveo  remanentibus  craffioribus ,  utpote  graviori* 
bus,  vel  immutatas,  vel  certe  parum  nec  fatis  co&as,  cum 
ipfo  potu  praemature  in  duodenum  deferri,  ipfius  ven¬ 
tris  vero  membranas  inde  admodum  relaxari  fuoque  robo¬ 
re  privari :  unde  etiam  non  mirum,  nec  ceteras  in  ventri¬ 
culo  reli££a$  epulas  poftmodum  rite  digeri,  inque  alibi¬ 
lem  bonae  notae  fiiccum  transformari  poffe.  Quid  vero 
de  inteftinorum  femina  dicam?  quippe  in  quibus,  fimil- 
lima  ratione,biliofum  &  gaftrieum  latices  nimium  diiutos 
fua  diflblvendi  potentia  evertunt,  iplas  vero  inteftinorum 
tunicas  debilitant,  licque  pluribus  affii£tionibus  ianuam 
aperiunt.  Poflem  quoque  nullo  oftendere  negotio,  li  tem¬ 
pus  ferret,  quid  adverli  &  pernicioli  primis  viis  a  potu 
Coffee  &Thee  identidem  eveniat,  fi  a  paftu  ftatim,  isque 
faturatior,  bibatur  ;  verum  quum  Vir  omni  laude  felicior, 
ExcellentiHimusALBBRTi,  peculiari  diflertatione  noxios, 
qui  inde  in  fanitatem  fubinde  proficilcuntur,  effeflus  & 
latius,  ck  do£tiu§  fit  profequutus  n Jy  de  eo  hic  exponere 
fuperfedebimus. 

§•  X  (XI. 

§.  XXXI. 

Quum  itaque  iam  fatis  cognitum  fit  ac  perfpe£tum, 
quomodo  viftus  vel  fua  quantitate,  vel  qualitate,  vel  deni- 
que  modo  ifto  perverfo,  quo  affiimi  fubinde  folet,  ven¬ 
triculi  munia  remorari  nec  raro  praepedire,  aut  fuble va¬ 
re  &  promovere  queat ;  ipfa  res,  tempus  &  ordo  exige¬ 
re  &  poftulare  videntur,  ut  paucis  quoque  expediamus, 
qua  via  ipfae  folidae  corporis  partes ,  quae  alimenta  fuo 
complexu  coercent  continentque,  aut  quae  ventri,  quum 
culinae  animali  conterminae  velurque  contiguae  fint,  fo- 
cia  ferre  auxilia  folent,  digerendi  negotium  turbare  at¬ 
que  interpellare  vel  facilitare  valeant.  Eo  autem  bre¬ 
viores  in  harum  partium  impedimentis  &  adiumentis  ex¬ 
plicandis  efle  poterimus,  quo  iam  plura,  huc  fpe&antia, 
in  fuperioribus  uberius  declarata,  quae  id  efficere  valent, 
leguntur.  Quid  enim  vehementiores  atque  effrenatio¬ 
res  animi  concitationes  cupiditatesque,  ad  ventriculi  in* 
teftinorumque  vitale  robur  labefa&andum  &  perverten¬ 
dum,  valeant,  quantaque  alimentorum  co&urae  infe¬ 
rant  mala ;  quanta  vero  e  contrario  commoda  iisdem 
eveniant  partibus ,  quamque  feliciter  ciborum  folutio 
peragatur,  hominibus,  animo  fedato,  &  ab  omnibus  im- 
penfioribus  curis,  follicitudine,  meditationibus  acerbis* 
que  cogitationibus  libero,  neque  aliis  affe&ibus  concito, 
nifi  moderata  quapiam  hilaritate  &  laetitia,  modice  epu¬ 
lantibus;  quum  id  iam  fupra  inftiruto  noftro  convenien¬ 
tius,  quam  ut  cuncta  heic  multo  taedio  ruminari  attineat, 
fuerit  explanatum :  ex  induftria  taciti  praeterituri  fu¬ 
mus,  ne  rerum  antea&arum  molem,  non  id  ulla  neceffita- 

te  urgente,  hoc  loco  aggerere  velle  videamur.  Illa  er¬ 
go  nobis  detrimenta  &  emolumenta  duntaxat  relinquun¬ 
tur  breviter  expendenda,  quae  ventriculo  a  partibus  pro* 
ximeipfi  circumie£lis,  velut  transverfo  fepto  &  abdomi¬ 
nis  mufcutisy  in  vehementiores&  aequo  concitatiores  mo¬ 
tus  agitatis,  afferri  confueverunt. 

§.  XXXII. 

De  ventriculi  pofitu,  quomodo  diaphragmati  & 
abdominis  mufcuiis  interie&us  fit,  &  quemadmodum, 
lingulis  quibusque  refpirationibus ,  ab  iis  usquequaque 
impellatur,  urgeatur  &  agitetur,  non  eft  opus  hoc  loco 
iterare,  quae  fupra  iam  fufius  tradita  habentur.  Illud 
tantum  in  memoriam  revocari,  noftra  intererit,  quod 
iam  antea  quoque  haud  temere  fuit  a  nobis  notatum, 
hasce  partes  in  alimentis  recludendis  principem  &  pro¬ 
ximum  a  gaftrico  &  falivali  liquidis  fibi  locum  vindica¬ 
re.  Qua  quidem  ratione  nemini  non  expeditiffimum 
erit  iudicare,  motum  earum,  moderate  &  fanitati  con¬ 
gruenter  au£tum,  haud  minus  momerti  ad  expeditio¬ 
rem  &  faciliorem  ciborum  fubaflionem  effe  allaturum, 
quoniam  vi  fua  &  movendi  potentia,  cum  ventriculi  vi¬ 
ribus  conferta  &  coniun&a,  hac  ratione  coniun&im  in 
alimenta  tanto  maiori  cum  efficacia  agunt:  quodfi  vero 
earum  a£tio  undelibet  praeter  modum  eo  usque  invalu¬ 
erit,  ut  motibus  crebrioribus,  citatioribus  &  validiori¬ 
bus,  quam  alimentorum  diffolutio,  fenfim  pedetentim- 
que  abfolvenda,  ferat,  ventriculi  fepimentis  allidantur  at¬ 
que  impingantur,  non  poteft  aliter  fieri,  quam  ut  cibo¬ 
rum 

rum  co£tio,  quum  ei  non  fatis  temporis  ad  ingefta  afuo 
mutuo  nexu  dimovenda  ,  extenuanda  inque  chylofos 
globulos  concinnanda  relinquatur,  vehementer  turbetur 
atque  impediatur.  Innumerabiles  igitur  cibariorum  mo- 
leculae,  vix  mutatae,  nedum  in  chylum  converfae, 
praepropere  in  duodenum  inteflinum  evehantur,  ne- 
cefie  eft,  ubi  tamen  antiquum  fuum  obtinent  ingenium, 
tametfi  bilis,  quam  velit,  fit  copiofa  atque  efficax  ad 
diflolvendum  ,  eis  ifthic  affundatur.  Quicquid  enim 
ventriculi  culpa  praetermiflum  fuerit,  id  inteftinorum 
opera  vix  ac  ne  vix  quidem  unquam  refarciri  poterit. 
Minime  igitur  valetudini  fuae  fervire  videntur,  qui  vel 
ftatim  ,  vel  non  ita  multo  poft  prandium  coenamve, 
corpus  fuum,  celeriter  ingrediendo,  (altando,  curfiran- 
do,  lignis  fecuri  findendis,  aut  ferra  fecandis,  iuflo  im- 
penfius  movent,  vel  aliis  exercitiis,  velut  palaeftrae, 
ludo  pilae  aut  follis,  arti  in  equum  infiliendi,  aliisque 
huius  conditionis  operam  dant,  falfa  ifta  perfuafione 
impulfi,  huiusmodi  impenfiore  corporis  agitatione  ni¬ 
hil  effe  praeftantius,  nihil  utilius  ad  ciborum  coitionem 
expeditius  promovendam  &  maturandam. 

§.  XXXIII. 

At  vero  quam  gravi  errore  fint  implicati,  qui  vo¬ 
luntario  corporis  motui  atque  exercitationi ,  alias ,  fi 
modefte  fufcipiatur,  multis  nominibus  omnino  maxime 
commendabili,  &  ad  alimenta  in  ventriculo  facilius  ex¬ 
pedienda  appofitiffimae,  vix  fane  ullum  ftatuere  fciunt 
modum,  fibi  perfuadentes,  haud  facile  quenquam  in  hu- 

ius  motus  genere  exercendo  efie  pofle  nimium;  id  nui-* 
Io  negotio  compluribus  obfervationum  medicarum  mo¬ 
numentis  facere  pofTem  teftatiflimum  ,  fi  temporis  ratio 
illud  ferret.  Nec  id  quidem  fieri  attinet,  quia  ipfa  per 
fe  veritatis  vis  magna  eft.  -  Quodfi  enim  curatius  expen¬ 
damus  potiora  &  praecipua  ifta,  fenfibus  noftris  obvia, 
quae  univerfis  hominibus,  voluntario  eoque  vehemen- 
tiori,  nec  raro  in  plures  continuas  horas  protra&o  mo¬ 
tu  corpus  fuum  agitantibus,  obtingunt,  deprehendere 
nobis  licet,  quacunque  corporis  exercitatione  vel  labo¬ 
re  diuturniori  atque  impenfiori,  fanguineos  latices  per 
omnes  cuiuslibet  corporis  vaforum  alveos  femper  ferri 
citatiores;  ergo ipfam  quoque  refpirationem  pulmonum, 
tit  quae  fanguinis  celeritati,  qua  in  orbem  circumagitur, 
femper  relpondet,  celeriorem  reddi,  oportet.  Hac 
vero  in  maius  augefcente  celeriusque  fuccedente ,  ipfum 
diaphragma,  fuperiori  ventriculi  fuperficiei  immediate  in¬ 
cumbens,  ut  perpetuos  fiios  adfcenfus  &  defcenfus  fimi- 
liter  crebrius  ac  velocius  alternet ,  ficque,  fingulis  qui¬ 
busque  fuis  defcenfionibus ,  ftomachum  nunquam  non 
deprimendo  vehementer  urgeat  &  peragitet,  necefle 
eft.  Atqui,  refpiratione  frequentius  concitatiusque 
procedente ,  ipfos  quoque  abdominis  mufculos  fimul 
in  expeditiorem  fuae  aftionis  celeritatem  pariter  rapi 
&  agitari  deprehendimus,  qui  ita  confpe&iori  ventris 
curvaturae  (quam  ab  Anatomes  peritis  alioquin  ventri¬ 
culi  fundum  appellari,  iam  fupra  perhibui,)  innitentes, 
eam  pari  modo  alterne  impellent  &  perpetuis  concuti¬ 
ent  motibus;  ipfa  vero  inteftina  ab  iisdem  his  mufculis, 

ceflante  infpiratione,  valde  comprefla  &  in  ar&ius  fpa- 
rium  compulfa,  furfumque  lata,  in  inferiorem  ventri¬ 
culi  fuperficiem  vi  magna  adigi  debent.  Iam  unicui¬ 
que  credo  fore  perfpicuum,  quam  ob  rem  ventriculum 
hisce  partibus,  velut  diaphragmati  &  mufculis  abdomi¬ 
nis,  tanquam  prelo  efle  interceptum,  in  fuperioribus 
diferte  tradiderim :  nec  obfcure  indidem  appariturum 
cenfeo,  quare  iisdem  hisce  mufculis  in  digerendi  mu¬ 
nere  fecundum  a  gaftrico  liquore  locum  tribuere  non 
dubitaverim.  Qua  quidem  ratione,  quum  ventriculus 
fingulis  momentis  tam  creberrimos,  tam  validiffimos 
diftarum  modo  partium  impetus,  concuffus  atque  agi¬ 
tationes  perferat  &  fuftineat ,  expeditiffimum  erit  co- 
gnofcere,  quot ,  quanta  quamque  graviffima  mala  & 
damna  digeftioni  ab  eiusmodi  voluntaria  corporis  exer¬ 
citatione  feu  motione ,  vehementiore  ,  immoderatiore 
ac  diuturniore,  quam  pro  ciborum  difiolvendorum  ne- 
ceffitate ,  haud  infolenter  evenire  queant ,  fi  ftatim  a 
menfa ,  vel  brevi  poftea  fufcipiatur :  contra  vero ,  fi 
placidus,  moderatus  &  ad  virium  modulum  exaftus  cor¬ 
poris  a  paftu  inftituitur  motus,  in  ambulando,  equitan¬ 
do  aut  curru  vehendo,  vix  dici  poteft,  quantum  mo¬ 
menti  habeat  ad  cibos  facilius  expediendos  &  dige¬ 
rendos. 

§.  XXXIV. 

Quemadmodum  vero  qualescunque  corporis  exer-' 
citationes,  quae  efcarum  in  ventriculo  confectionem  ex¬ 
cipiunt,  fi  nihil  habeant  moderati,  ei  effe  moleftiae  fo- 

lent  atque  impedimento:  ita  quoque  viciffim  vita  igna¬ 
va  ac  defeSj  feu  fuga  laborum,  itidem  digeftioni  ac  lau¬ 
dabilis  chyli  proventui  maximopere  perfpicitur  office¬ 
re  atque  obftare.  Sicut  enim  corporis  motibus  vel  la¬ 
boribus,  iuftum  fi  fervaverint  modum,  non  diaphra¬ 
gmati  folum  &  mufculis  abdominis,  fed  ipfi  quoque  ven¬ 
triculo,  vis  multo  efficacior  in  alimenta  agendi  conci¬ 
liatur:  ita  e  contrario  vitae  inertia  ac  defidia,  omnium 
maxime  fi  quis  continuo  a  paftu  ei  fe  dediderit,  cunCtis 
iisdem  hisce  partibus  corporis  folidis,  quas  viribus  con- 
fpirantibus  &  coniunflis  concoquendi  negotium  exfe- 
qui  &  conficere  fupra  declaravi ,  efficaciae  fuae  nervos 
incidunt  atque  elidunt.  Quanto  autem  magis  elangue- 
fcunt  &  fegnitie  ad  agendum  velut  torpefcunt ,  tanto 
quoque  cunctantius  languidiusque  ciborum  in  ventricu¬ 
lo  fubaClio  procedat,  necefle  eft;  quemadmodum  id  et¬ 
iam  iis,  quae  antea  de  partium  harum  mufculofarum  ad  di- 
geftionem  adiumentis,  fi  iufte  ac  modice  concitatius  mo¬ 
veantur,  copiofius  protuli,  nullo  negotio  intelligi  poteft. 
Nihil  iam  amplius  reftat,  quam  ut  etiam  illas  tum  utili¬ 
tates  ,  tum  noxas,  quae  ciborum  folutioni  a  fomno  po - 
meridiano ,  ut  &  a  potulentorum  &  legitimo,  &perver- 
fo  ufu  fubinde  accidunt,  fubneCtamus.  At  vero  quum 
mihi  hac  ratione  non  DifTertatio ,  fed  magnus  liber  effet 
excudendus,  atque  infuper  quum  pleraque  vivendi  prae¬ 
cepta,  fi  a  paucis  difcefferis ,  quae  in  doClrina  de  viClus 
ratione  tradi  &  doceri  folent ,  vix  ac  ne  vix  quidem  ad 
communem  omnium  ufum  fruCtumque  afferri  queant, 
nifi  habita  femper  ipfius  hominis  ratione,  cui  praefcri- 

bunturj 


< 


de  adiunientis  £r  impedimentis  CencoSlionis  alimentor .  jy 

,  / 

buntur  j  quod  nihil  per  fe  falubre  vel  infalubre,  nifi  in¬ 
tuitu  ftru&urae  corporis,  aetatis,  temperamenti,  viri¬ 
um  ventriculi,  vitae  generis,  confuetudinis,  coeli  re¬ 
gionis,  aliorumque  id  genus  plurium,  dici  poteft,  quip¬ 
pe  ad  quae,  velut  ad  ftateram,  omnia  non  minus  faiu- 
brium,  quam  infalubrium  momenta  femper  exigenda 
funt  atque  aeftimanda:  oleum  profe£io  operamque  per¬ 
diturus  viderer,  ea  hoc  loco  fi  profequerer,  quorum 
facillima  ex  fuperioribus  eft  atque  expeditifiima  explica¬ 
tio.  Quam  obrem,  quum  tempus  ferat  canere  rece¬ 
ptui,  exitum  amplifilmi  huius  differendi  campi  re- 
Ipiciamus,  atque  indidem  nos  re¬ 
cipiamus. 


TANTVM. 

